Savez hokeja na ledu Srbije na razne naine se trudi da što je moguće više unapredi stručni rad, a sve sa jednim ciljem – unapređenje kvaliteta i daljeg razvoja hokeja u Srbiji. Tim povodom Nemanja Janković angažovan je u SHLS kao šef struke i koordinator zadužen da prati razvoj igrača i trenera u Srbiji. Mladi stručnjak će pored toga imati još nekoliko zaduženja.\nU razgovoru za sajt Saveza hokeja na ledu Srbije, Nemanja je govorio o planovima i projektima, koje želi da u narednom periodu sprovede u delo.\nKoja će biti tačno Vaša zaduženja kao šefa struke i koordinatora zaduženog da prati razvoj igrača i trenera u Srbiji?\n-Moje zaduženja se sastoji od pet važnih segmenata, a to su: Kreiranje, adapdacija i aplikacija modela regrutacije novih hokejaša i rad na masovnosti novih polaznika u školu hokeja na nacionalnom nivou. Zatim monitoring i sprovođenje takmičenja prema propozicijama, pravilnicima i Statutu Saveza hokeja na ledu Srbije, razvoj stručnih kadrova kao i implementacija projekta rada sa igračima koji će voditi ka zajedničkom nacionalnom hokejaškom cilju, a to je razvoj reprezentacija i idealan plan nastupa na svetskim prvenstvima, organizacija razvojnih kampova u svim generacijama i odabir nacionalnih timova koji će predstavljati Srbiju na internacionalnoj sceni. I na kraju individualni i timski razvoj igrača i klubova – nabrojao je svoja zaduženja Janković.\nŠta je suština nacionalnog programa koji treba da se implementira u klubove sa ciljem razvoja hokeja u Srbiji?\n-Kao prvo, suština nacionalnog plana je da svi klubovi zajedno sa stručnim kadrom kreiraju plan i program koji će se podudarati sa krajnjom strategijom koja nam je donela uspeh u 2019-oj godini, a to su osvojene tri zlata u generacijama U18, U20 i seniora. Kao drugo, možda i najvažnije od svega je to da se fokusiramo na zajednički rad u pozitivnoj atmosferi koja će nam pomoći da izvučemo maksimum iz svakog igrača, kao i iz svakog člana stručnih štabova ekipa u Srbiji. Moje mišljenje je da moramo da se fokusiramo na domaće kadrove u svim slojevima sporta i to je jedini način za napredak.\nKako privući mlade da se bave hokejom, odnosno koji je to model regrutacije igrača?\n-Ključ je da privučemo decu da dođu u ledene dvorane i da obuku opremu. Uz efikasnost naših trenera i klubova, koja mora biti na određenom nivou, novi hokejaši će biti zaljubljeni u sport koji je specifičan sam po sebi. Sam uspeh dovođenja novih članova na led zavisi od nas kao grupe i svodiće se na „hands on“ prezentacije hokeja na ledu. Plan je da organizujemo prezentacije hokeja sa pozivom vrtića, škola i ostalih edukacionih ustanova kako bi imali priliku da fasciniramo nove početnike u nadi da će se zaljubiti u naš sport. Isto tako, posetićemo gradove širom Srbije, kako bi imali šansu da pokažemo deci da postojimo i da pružamo nezaboravno iskustvo. Iskreno se nadam da ćemo uspeti da dobijemo i veću medijsku pažnju kako bi imali priliku da promovišemo naš rad i rezultate, koji nude porodicama zdravu i pozitivnu atmosferu za zdravo odgajanje dece koja su naša budućnost – kaže Janković.\nDa li je moguće iz trenutnog kvaliteta domaćih takmičenja doći do dobre selekcije za reprezentaciju?\n-Kao što sam napomenuo ranije, imao sam privilegiju da budem deo ekipa koju su osvojile tri zlatne medalje u sezoni pre pandemije Covid-19. Verujem da postoji dovoljan broj igrača koji imaju volju i želju da budu uspešni. Imamo i izazov malobrojne mlađe generacije koja treba da nastupa za reprezentaciju U18, ali to je izazov koji ćemo svi zajedno, misleći na trenere i igrače Srbije napasti sa uzdignutim prsima kao i do sada. Očekujem da ćemo zajedno da napravimo uspeh. Fokus nam je kreacija pozitivne „porodične“ atmosfere koja gaji disciplinu, poštovanje i naporan rad. Držaćemo se toga jer je to jedini način da napredujemo kao grupa, sa velikim akcentom da niko od nas, uključujući i stručne kadrove nije individualac i da smo svi mi tu da radimo za mnogo viši cilj, a to je budućnost hokeja Srbije.\nNajavljeno je da se planira organizovanje kampova u kojima će biti igrači iz domaćeg prvenstva, ali i oni iz inostranstva. Verujete li da ćete kroz tih nekoliko dana steći pravi uvid u kvalitet momaka koji se tu pojave?\n– Moj dugogodišnji rad sa nacionalnim timovima se zasnivao na evaluaciji igrača iz domaćeg i stranih prvenstava, tako da 99% igrača jako dobro poznajem. Moje praćenje će sazdržati svakodnevni monitoring. Iskreno, ne mogu da dočekam da krene sezona da vidim njihov napredak. Opet se vraćam na veliku ideju, razvojni kampovi će se sastojati od fizičke i mentalne spreme, kao i implementiranje strategije koja vodi ka samim takmičenjima u budućnosti. Jasno i galsno, dajemo do znanja svim članovima srpskog hokeja da je najvažnije da sklonimo sve naše lične osobine sa strane, da otvorimo široko mozak i srce i da svi zajedno kao ekipa idemo ka istom cilju. Moramo da budemo svesni da smo tu zajedno u borbi za više ciljeve i da je budućnost našeg sporta i našeg grba veća od nas. Samim tim, moramo da verujemo da mi igramo ulogu koja menja budućnost hokeja. Za momke i devojke koji su spremni na takvo razmišljanje, uvek će biti mesta. Kada završimo i dostignemo ciljeve, onda ćemo koristiti iskustvo za individualni uspeh u klubovima – u dahu je rekao Janković.\nBićete odgovorno lice za komunikaciju sa Svetskom hokejaškom federacijom – IIHF. Gde vidite prostor za napredak u saradnji i sa svetskom organiizacijom, ali i sa drugim nacionalnim savezima?\n-Želimo da negujemo već ostvarene prijateljske veze sa inostranim organizacijama koje su članice IIHF-a, kao i da stvaramo nove. Razmena iskustava stručnih kadrova i sama edukacija istih je najveća dobit te saradnje. Isto tako, mislim da možemo da se koncentrišemo na razmenu trenera kao i razmenu pojedinih igrača. Napominjem da su to za sada samo želje i planovi.\nNa kraju dobili ste veoma odgovornu funkciju koja nosi mnogo obaveza. Kada očekujete prve rezultate svog rada i kakva je budućnost srpskog hokeja na ledu?\n-Imao sam šansu da provedem dosta godina u inostranstvu, oduvek sam zamišljao kako ću se jednog dana vratiti i neumorno raditi na tome da srpski hokej zaživi. To je želja moja i starijih generacija koje su doživele to prelepo detinjstvo uz sport koji nam je poklonio odrastanje koje je malo ko imao. Iako je funkcija odgovorna i svestan sam da će rada biti mnogo konačno sam u poziciji da pomognem sportu i razvoju mladih. Što se rezultata tice, uvek sam govorio da mi idemo ka najvišim ciljevima, što smo u bliskoj prošlosti i pokazali da možemo. Isto tako, moram da napomenem da je ovo proces koji traje. Treba biti strpljiv i za svaku generaciju je put drugačiji. Moje mišljenje je da možemo da očekujemo pomak u dobrom smeru nacije tek kada sredimo domaći hokej i regulišemo planove i programe. Kada priuštimo svim članovima srpskog hokeja šansu da se razvijaju uz plan koji imamo, moći ćemo da očekujemo i dugo očekivane rezultate. Ponavljam treba biti strpljiv i imati veru, a ona će doći kada se svi zajedno složimo i najiskrenije posvetimo svojim obavezama koje će sigurno uroditi plodom u bliskoj budućnosti – zaključio je Nemanja Janković.


Fudbaleri Dubočice dočekuju Radnički iz Pirota u subotu na stadionu u Mrštanu - Televizija Leskovac\nFudbaleri Dubočice dočekuju Radnički iz Pirota u subotu na stadionu u Mrštanu\nFudbaleri „Dubočice“ u prvom kolu nove sezone Srpske lige – Grupe Istok, na stadionu Orion u Mrštanu dočekuju ekipu Radničkog iz Pirota. Početak meča, kako je najavljeno na konferenciji za novinare, zakazan je za 17 časova i 30 minuta.\nNakon što su utakmice u prošloj sezoni, kada je Dubočica nastupala u Prvoj ligi Srbije, odigravane bez prisustva publike, u narednom periodu dozvoljena je podrška sa tribina, do 50 procenata kapaciteta stadiona, što je u ovom slučaju 300 osoba.\nAmbicija fudbalera Dubočice u novoj sezoni je osvajanje prvog mesta u Srpskoj ligi – Grupe Istok, što je potpuno opravdano s obzirom na ime i tradiciju koju ovaj klub ima, rečeno je na konferenciji za novinare.\nPred fudbalerima Dubočice je težak posao u novoj sezoni koji zahteva mnogo rada, truda i odricanja, a čiji je cilj da se ovaj klub predstavi na najbolji mogući način, kako i dolikuje, ocena je Slaviše Božičića, šefa Stručnog štaba.\nTags: fudbal, GFK Dubočica, sport\nBesplatni pregledi gustine kostiju u Domu zdravlja Vlasotince\nVlasotinačkom Domu zdravlja donirano još jedno vozilo


U Tursku uskoro samo sa LIČNOM KARTOM: Velika olakšica za građane Srbije! – Naši u svetu\nU jeku turističke sezone kolege iz Istanbula i Beograda prave računicu\nObjavljeno 18/07/21 u 19:00\nU jeku turističke sezone kolege iz Istanbula i Beograda prave računicu. Raste broj turista iz Turske u Srbiji, u prvih pet meseci bilo ih je čak 49 odsto više nego prošle godine u to doba, i stigli su na prvo mesto naših stranih gostiju, piše RTS.\n– Reč je o tome da je ministar Ersoj predložio da se zapravo iz naše dve zemlje odnosno da naši građani mogu ulaziti samo sa ličnim kartama i to je predlog koji je prihvaćen, rekla je ministarka turizma Tatjana Matić.\n– Kada uporedimo u celom svetu turistički saobraćaj, mi smo zajedno radili na tome da se poveća i mislim da treba da vazdušni saobraćaj bude intenzivniji kada bude omogućeno putovanje samo sa ličnom kartom. Radićemo ubrzano na tome, poručio je turski ministar Mehmet Nuri Ersoj.\nRazmatrana nova ulaganja\n– U poslednje vreme primetili smo da je Turska jedan od većih ulagača u Srbiji. Želimo da to povećamo, a vidimo potencijal u turizmu pre svega u banjama i zato ćemo formirati radnu grupu koja će analizirati mogućnosti ulaganja, naveo je Ersoj.\n– Ovo su dva minimalca koja će biti isplaćena u julu i avgustu ali nemojte zaboraviti da je početko godine minsistarstvo finasija već izvršilo uplatu svim privrednim preduzećima. Ako me pitate da li je to dovoljno i da li će to spasiti srpski turizam, naravno da neće, spasiće ga samo epidemija koja se bude ugasila, dodala je Matićeva.\nSnimak bahaćenja SRPSKIH TURISTA u Turskoj izazvao lavinu besa: Tinejdžeri upalili…


Prilika za genetičare u EU - Klix.ba\nNauka Prilika za genetičare u EU\nPrilika za genetičare u EU\n25.7.2006. u 14:53\nDaily Telegraph piše u utorak da su britanski stručnjaci iz Kraljevskog društva, ovdašnje akademije nauka, napali odluku Evropske unije o ograničenjima na planu finansiranja istraživanja matičnih ćelija ljudskog embriona.\nList navodi i da je u budžetu EU-a za period 2007.-2012. za naučna istraživanja ukupno namijenjeno 52 milijarde dolara.\nFinancial Times piše istim povodom da su ministri EU-a postigli kompromisni sporazum o finansiranju ove vrste genetičkih istraživanja i prenosi ocjenu britanskog ministra za nauku lorda Sainsburyja da ova odluka otvara priliku Evropi da pretekne SAD na planu istraživanja ljudskih matičnih ćelija.\nNa drugoj strani Atlantika New York Times piše u utorak o tome kako su neke savezne države odlučile pružiti pomoć istraživanju matičnih stanica nakon što je predsjednik George w. Bush uložio veto na proširenje finansiranja takvih istraživanja od strane savezne vlade.\nTaj veto, piše njujorški list, imao je neželjenu posljedicu da se finansijska sredstva saveznih država odvajaju za osjetljiva i sporna istraživanja embrijskih matičnih stanica.\nGuverner Kalifornije Arnold Schwarzenegger, republikanac koji je pomagao predsjedniku osvojiti drugi mandat, odavno se u pitanju matičnih stanica ne slaže s predsjednikom.\nOn je naveo predsjednikov veto kao razlog zašto je iz fondova opće namjene u Kaliforniji izdvojio 150 miliona dolara kojima će se plaćati naučnici koji rade na ovim istraživanjima.\nS druge strane, u Ilinoisu je guverner Rod Blagojevich, demokrat koji se praktički suprotstavlja svim inicijativama Bijele kuće, piše New York Times, ponudio pet miliona dolara u sličnim grantovima.\nprije 3h 18m 96\nprije 17h 50m 71


Vučić dogovara sa Rogozinom proizvodnju delova za automobile, umesto Turske | WebTribune\nHome U FOKUSU Vučić dogovara sa Rogozinom proizvodnju delova za automobile, umesto Turske\nPremijer Srbije Aleksandar Vučić razgovarao je sa Dmitrijem Rogozinom o mogućnosti da Srbija umesto Turske proizvodi auto delove za ruska vozila.\nVučić je na zajedničkoj konferenciji za novinare sa zamenim premijera Rusije Dmitrijem Rogozinom razgovarao o proizvodnji delova za automobile, gde bi, kako je naveo, trebalo da sagledamo da li naša industrija može to da radi za rusko tržište, za ruske automobilske fabrike Avtovaz i Kamaz.\nPosebno se ta mogućnost pojavila sada i u onom delu koji su ranije pokrivale turske kompanije, a koje su od 1. januara, što se ruskog tržišta tiče, pod sankcijama.\nPremijer je rekao da se se određeni prostor na ruskom tržištu za srpsku robu otvorio i nakon što je ta zemlja uvela sankcije Turskoj.\nBilo je reči i o saradnji ministarstava poljoprivrede, izdavanju bankarskih garancija i investiranju u srpske fabrike za proizvodnju hrane i pića, budući da se uvođenjem sankcija Turskoj, otvorio veliki prostor za srpske fabrike na ruskom tržištu.\nKako je naveo, bilo je reči i o građevinarstvu, gde se takođe otvorio prostor za srpske kompanije, kao i o drugačijem načinu izdavanja dozvola, dok je istovremeno velika pažnja posvećena i turizmu s ciljem da se privuče što veći broj turista iz Rusije u našu zemlju i obrnuto.\n“Za ruske turiste Srbija je nepoznata zemlja, malo znaju i mislimo da postoji veliki potencijal u banjskom, verskom turizmu, kao i za posete Beogradu”, rekao je Vučić.\nBIZARAN SULTAN: Erdogan pozvan na sud jer poseduje zlatne WC šolje\nA pričaju o Srebrenici: Britanija nikad nije vojno napala samo 21 zemlju od ukupno 246\nKREATOR NOVOG SVETSKOG PORETKA: Lakše je ubiti nego kontrolisati milion ljudi\nANĐELINA DŽOLI U KRITIČNOM STANJU: Glumica hitno smeštena u bolnicu, sa samo 34 kilograma – VIDEO


Najbogatiji Rusi već primili vakcinu protiv korone - Glas Podrinja\nNajbogatiji Rusi već primili vakcinu protiv korone\nNekoliko stotina vrhunskih ruskih menadžera i vodećih državnih službenika još se od aprila vakcinišu eksperimentalnom vakcinom protiv koronavirusa. Politička elita Kremlja pre vremena je dobila mogućnost zaštite od opake zaraze.\nPrema tekstu u Blumbergu, to što su sprovedena eksperimentalna vakcinisanja nije ništa protivzakonito, ali to se držalo u tajnosti kako ne bi “došlo do gužve” i preteranog interesovanja, iako se Blumberg pita kakav je bio kriterijum odabira.\nRusija je jedna od najugroženijih zemlja, broj zaraženih kovidom-19 već je prešao 839 hiljada, a prvi put nakon aprila u Rusiji je ovih dana zabeležen konačni pad dnevno obolelih ispod šest hiljada.\nMeđutim, vest da su odabrani iz kremaljskog kruga dobili vakcinu, kako piše Blumberg, u Moskvi je podigla veliku prašinu, a na upit američkog izdanja da li je vakcinisan i sam predsednik Vladimir Putin ili neko iz njegovog najbližeg političko-poslovnog kruga i administracije, iz Kremlja nisu odgovorili. Putinov portparol Dmitrij Peskov, koji je inače preboleo koronu sa svojom suprugom, odlučio je da prećuti odgovor na ovo pitanje.\nPodsetimo da su nedavno protiv Rusije iznesene prilično ozbiljne optužbe da je pokušala da hakuje istraživačke centre na Zapadu kako bi došla do spoznaja o tome dokle su stigla istraživanja vakcine protiv kovida-19 u najpoznatijim istraživačkim institutima. Rusija sve demantuje.\nJednako tako ruski mediji navode da su “optužbe” Blumberga neutemeljene premda se pozivaju na nekoliko anonimnih sagovornika, top-menadžera vodećih ruskih kompanija poput Rusala i Fosarga, koji su priznali da su dobili vakcinu. Jedan od tih sagovornika je rekao da nije imao nuspojave, a neki su priznali da su prvih dana imali temperaturu i bolove u mišićima. Blumberg navodi da im iz obe kompanije nisu odgovorili na upit o vakcinisanju njihovih vodećih ljudi.\nInače, direktor Nacionalnog istraživačkog centra “Gamalej” Aleksandar Guincburg ruskoj agenciji Interfax je rekao da “ne zna ništa o tome” te da je to malo verovatno, a šef Instituta farmacije Sečenskog Univerziteta, gde se takođe sprovode istraživanja vakcine, inače vodeći čovek RFPI-ja Kiril Dmitrijev, kaže da je njegova porodica primila eksperimentalnu vakcinu, da se istraživanje odvija povoljno te da 3. avgusta završava druga faza i da će nakon toga početi uobičajena treća, završna faza, koja će, osim Rusije, obuhvatiti, kako se čini, i područje Bliskog istoka.\nZamenik ministra zdravlja Rusije Aleksej Kunjecov izjavio je povodom toga za agenciju TASS da istraživanja još nisu gotova i naglasio da primena vakcine u eksperimentalnoj fazi nije moguća izvan okvira kliničkog ispitivanja.\nIstovremeno, ruski mediji navode da je ovih dana iz bolnice Burdenko, gde vojska sprovodi ispitivanja vakcine, otpuštena poslednja grupa od 20 dobrovoljaca koji su se podvrgnuli vakcinisanju.\nPrema ruskim izvorima, kada se jednom pronađe efikasna vakcina za koronavirus, moraće se vakcinisati najmanje 40 do 50 miliona Rusa.\nNeki zapadni izvori smatraju da se u Rusiji “brza” s istraživanjima vakcine i da se testiranja sprovode “sumnjivom metodom” samo kako bi se ostvarili ambiciozni planovi predsednika Vladimira Putina da “Rusija bude prva”.\nRuski istraživački instituti rade punom parom, a još su u julu izneli ohrabrujuće podatke prema kojima bi u drugoj polovini jeseni mogla biti napravljena efikasna vakcina koja bi se do kraja godine već mogla koristiti na ljudima. Trenutno su u fazi testiranja na primatima i dobrovoljcima.\nKoronavirus u Rusiju nije stigao iz Kine, jer je na početku epidemije Rusija reagovala vrlo efikasno. Međutim, zaraza je stigla sa Zapada i Bliskog istoka, u prvom redu iz Italije, Španije, Francuske, Nemačke i Ujedinjenih Arapskih Emirata.


Vladan Vasić: Pirot je ovih dana svetski grad mladih''VIDEO'' - Pirot Plus Online\n09. avgust 2016. 13:30 Lokalna samouprava Pirot Plus Online\nNa samom početku prisutnima se obratio direktor Doma kulture Miško Ćirić. On je predstavio gradonačelnika, zamenika gradonačelnika i njegove pomoćnike ističući da bez pomoći Gradske uprave ovaj Festival ne bi mogao da bude održan. Ćirić je izrazio nadu da su gosti zadovoljni gostoprimstvom kao što su oni njihovim gostovanjem.\nGradonačelnik Vladan Vasić je uz dobrodošlicu zahvalio gostima što su došli u naš grad i poželeo da se lepo provedu, ali i da se prijateljstva održe posle ovog Festivala. Gradonačelnik je istakao nekoliko detalja o Pirotu po kojima je prepoznatljiv. Ovo je prilika, kako je rekao, da se razmene iskustva, upoznaju druge kulture, a i da Pirot što je moguće više bude internacionalni grad.\nPosle obraćanja domaćina i gosti su se zahvalili na gostoprimstvu ističući da su jako lepo primljeni i da im se sviđa i Festival i grad i ljudi.\nPo tradiciji ovo je bila prilika i da domaćini i gosti razmene poklone i da se fotografišu.


Podrška selektora i kapitena: Jokić je naš ambasador, nije mu bilo lako, ali pričaćemo još! - 24sedam Podrška selektora i kapitena: Jokić je naš ambasador, nije mu bilo lako, ali pričaćemo još! - 24sedam\nIgor Kokoškov i Miloš Teodosić čvrsto uz najboljeg igrača sveta\nOčekivano ili ne, tek košarkaška reprezentacija Srbije moraće bez najbojeg na svetu da se izbori za olimpijsku vizu, a potom, svi se nadamo, i u Tokiju da se bori za medalju.\nNikola Jokić u sredu je saopštio odluku da preskoče ovo reprezentativno leto, nešto kasnije njegov otac je istakao da bi asa Denvera svi razumeli kada bi znali razlog, a šta o svemu misle selektor „orlova“ Igor Kokoškov i kapiten Miloš Teodosić, koji se sa ostatkom ekipe uveliko sprema za start kvalifikacija.\n– Moj zadatak je da budem u kontaktu sa svim igračima. S Nikolom se nisam čuo, znam da je u putu ka Srbiji. Ne sumnjajte da postoji najzdraviji i najkorektniji odnos, razgovaraću s Jokićem direktno, neću komunikaciju preko novina – rekao je Kokoškov i dodao:\n– On je veliki ambasador srpskog sporta i košarke, kako predstavlja sebe, svoj tim i državu. Ne mogu da budem cinik, ne mogu da kažem da je svejedno da li će najbolji igrač na svetu igrati za ovaj tim. Sebično ću reći da bih voleo, ali često zaboravljamo na njihov privatni život, obaveze i probleme. Iskreno se nadam da će biti tu, ali se fokusiramo na momke koji su s nama – kazao je srpski stručnjak i pozvao navijače da podrže momke koji su se javili nacionalnoj selekciji posle izuzetno teške sezone.\nKapiten Srbije Miloš Teodosić, pridružio se selektoru Kokošku u čestitkama Jokiću na svemu što je postigao ove sezone.\n– Nikola je veliki ambasador Srbije. Ako je tačna informacija da neće igrati, sigurno da je dobro razmislio. Odigrao je jako veliki broj utakmica, sa puno minuta. Ako ne bude sa nama, sigurno će biti ogroman minus za ekipu. Biće nam svima žao, ali njegova je odluka, koja nije laka da se donese, i treba da je poštujemo. Jokić je jedno takmičenje propustio za reprezentaciju i on je neko na koga treba da se računa u narednih 10 godina, zbog čega treba svi da ga razumemo u ovom trenutku – rekao je Teodosić.\nPočinje operacija “Tokio”: Kokoškov okupio prvu grupu košarkaša (FOTO)\nBoban poručio: Kakav odmor, jedva čekam da igram za Srbiju\nStiže još novca od države: Dodela subvencija za razvoj tradicionalnih zanata\nSaša Joksimović o bratu Željku: Ne družimo se porodično, ali ne mogu da ne budem blizak sa njim\n#Igor Kokoškov #košarkaška reprezentacija Srbije #Miloš Teodosić #Nikola Jokić


Niška televizija » Narodna kuhinja od 1. oktobra? (VIDEO)\nObjavljeno 16.09.2014. 10:44\nPrema najavama gradskih čelnika, korisnici usluge Narodne kuhinje u Nišu, kuvane obroke trebalo bi da očekuju već od 1. oktobra. Iako je pre nešto više od nedelju dana tender za firme koje bi trebalo da spremaju obroke pao, Nišlije koje imaju pravo na narodni kazan ne treba da brinu, jer će problem biti rešen direktnim pregovaranjem. U međuvremenu, podela paketa po spiskovima koje dostavlja Centar za socijalni rad počeće sutra, i trajaće naredne dve nedelje.\nZbog pooštrenih uslova za odabir firmi koje bi trebalo da kuvaju obroke za nišku narodnu kuhinju, a po preporuci međunarodnog Crvenog krsta, na tender koji je Grad u saradnji sa niškim Crvenim krstom raspisao pre više od mesec dana, nije se javio nijedan ponuđač. Bez obzira na to, nadležni poručuju da mesta za brigu nema, jer se kreće u postupak direktnog pregovaranja, tako da se može očekivati da kuvani obroci budu služeni već početkom idućeg meseca.\nU međuvremenu, gradski Crveni krst nastaviće sa podelom paketa hrane, koja je najavljena već za sutra.\nU prošloj godini u Nišu je bilo registrovano preko 7.000 korisnika narodne kuhinje. Zbog eventualnih zloupotreba, nadležne institucije pooštrile su uslove i donele odluku da na tu socijlanu uslugu pravo imaju samo radno nesposobni građani. U Nišu trenutno ima oko 2.500 socijalno ugroženih koji imaju pravo na obrok iz narodnog kazana.


Agencija usvojila Izvještaj o sprovedenom nadzoru i kontroli u kampanji za izbore u Tivtu i počela pripremne aktivnosti za kontrolu i nadzor parlamentarnih izbora\nProaktivnim pristupom Agencija za sprječavanje korupcije doprinijela transparentnosti finansiranja političkih subjekata i upotrebe javnih resursa na lokalnim izborma u Tivtu. Direktor Agencije donio Odluku o formiranju i zadacima radne grupe za praćenje izbora za izbor poslanika za Skupštinu Crne Gore.\nU skladu sa zakonskim obavezama, Agencija za sprječavanje korupcije u roku od 60 dana od dana održavanja izbora u opštini Tivat, usvojila je Izvještaj o sprovedenom nadzoru u toku kampanje za izbor odbornika Skupštine Opštine Tivat i izvršenoj kontroli finansiranja izborne kampanje političkih subjekata.\nZakonom o finansiranju političkih subjekata i izbornih kampanja propisane su obaveze, ograničenja i zabrane za organe vlasti, političke subjekte i Agenciju u toku izborne kampanje, odnosno mjesec nakon održavanja izbora. Istim propisom predviđeno je da Agencija vrši kontrolu finansiranja političkih subjekata i izbornih kampanja, odnosno nadzor nad sprovođenjem zakonskih odredbi.\nObaveze propisane ovim Zakonom mogu se podijeliti na dio koji se odnosi na finansiranje političkih subjekata u toku izborne kampanje i dio koji tretira transparentnu upotrebu javnih resursa u toku izborne kampanje.\nU prvom dijelu koji se tiče finansiranja političkih subjekata u izbornoj kampanji, Agencija je utvrdila da su politički subjekti ispunili zakonske obaveze kao što su, između ostalih, dostavljanje izvještaja o prilozima pravnih i fizičkih lica, izvještaja o porijeklu, strukturi i visini prikupljenih i utrošenih sredstava za kamapanju i transparentno plaćanje medijskog oglašavanja. Agencija je takođe utvrdila da učesnici kampanje nijesu primali priloge od fizičkih i pravnih lica kojima Zakon zabranjuje da doniraju političke subjekte.\nU dijelu koji obuhvata upotrebu javnih resursa u toku kampanje, nadzor je u najvećoj mjeri obuhvatio praćenje sprovođenja obaveze izvještavanja i objavljivnja podataka od strane organa vlasti na sedmodnevnom i petnaestodnevnom nivou. Proaktivni pristup Agencije omogućio je punu transparentnost upotrebe javnih resursa propisanu Zakonom o finansiranju političkih subjekata i izbornih kampanja. Svi potrebni izvještaji i analitičke kartice javno su dostupni na internet stranicama organa obveznika primjene Zakona.\nOsim toga, Agencija je u sprovela kontrolu poštovanja niza propisanih zabrana i ograničenja, kao što su, između ostalih, zabrana vršenja pritiska u prikupljanju priloga, zabrana upotrebe javnih resursa i distribucije propagandnog materijala u organima vlasti, zabrana u vezi sa mjesečnom potrošnjom, zabrana korišćenja službenih automobila, zabrana zapošljavanja na nezakonit način i druge. Takođe, Agencija je postupila po svim podnijetim prigovorima.\nIzvještaj o nadzoru i kontroli rada političkih subjekata i organa vlasti u toku izborne kampanje za izbore u Tivtu sadrži i preporuke kojima se skreće pažnja na uočene nedostatke zakonskih odredbi koje regulišu nadzor i kontrolu finansiranja izbornih kampanja, kao i predviđene aktivnosti u cilju kvalitetnije primjene Zakona u narednom periodu. Svi podaci do kojih je Agencija došla, analize i preporuke dostupni su u integralnom tekstu izvještaja.\nIzborna kampanja i izbori u Tivtu bili su prva prilika da Agencija za sprječavanje korupcije, koja je počela sa radom 1. januara 2016. godine primijeni Zakon o finansiranju političkih subjekata i izbornih kampanja (usvojen u decembru 2014). Aktivnim i odgovornim pristupom Agencija je doprinijela jačanju svojih kapaciteta, punoj primjeni propisanih odredbi, transparentnosti finansiranja političkih subjekata i korišćenju javnih resursa u izbornoj kampanji, a samim tim i jačanju povjerenja u izborni sistem.\nUporedo sa usvajanjem Izvještaja, direktor Agencije za sprječavanje korupcije donio je i Odluku o formiranju i zadacima radne grupe za praćenje izbora za izbor poslanika za Skupštinu Crne Gore u oktobru 2016. godine. Prvi sastanak tima koji broji 25 službenika Agencije bio je posvećen edukaciji njegovih članova tima o aktivnostima tokom kampanje.\nNa sastanku je najavljeno donošenje plana kontrole i nadzora kojim će biti propisane obaveze Agencije za sprječavanje korupcije u toku izborne kampanje za parlamentarne izbore. Plan će sadržati i kalendar obaveza političkih subjekata i organa vlasti u toku izborne kampanje, sa rokovima za njihovo izvršenje. Nakon izrade i usvajanja u Agenciji za sprječavanje korupcije, plan će biti dostupan javnosti.\nIzvještaj o sprovedenom nadzoru u toku izborne kampanje - Lokalni izbori u Tivtu 2016.


Dodik se poigrava sa opstankom Republike Srpske, samo ga Vučić može obuzdati - Leutar.net\nDodik se poigrava sa opstankom Republike Srpske, samo ga Vučić može obuzdati\n20. novembra 2021. LEUTAR Bosna i Hercegovina, Lični stav, Republika Srpska, Vijesti 0\nPredsjednik Srbije Aleksandar Vučić ima veliki uticaj na srpskog člana Predsjedništva BiH i lidera SNSD Milorada Dodika, i jedan je od rijetkih, ako ne i jedini, koji ima ugled i uticaj, koji ga može obuzdati da ne srlja i ne vuče u potpunu propast narod Republike Srpske.\nKaže ovo u intervjuu za „Blic nedelje“ jedan od najglasnijih opozicionara u Republici Srpskoj i poslanik u Narodnoj skupštini RS, Nebojša Vukanović, koji tvrdi da je situacija u BiH alarmantna.\nPrema njegovim riječima posljednji Dodikovi potezi koji idu u pravcu da RS izglasa vraćanje svih nadležnosti koje su u protekle dvije decenije prenesene na nivo BiH, nisu ništa drugo već poigravanje sa opstankom Republike Srpske.\nNa pitanje zašto misli da predsjednik Srbije može da utiče na događaje u Republici Srpskoj, Vukanović odgovara da je ovo nacionalno pitanje poigravanja opstankom naroda i Republike Srpske, a ne neko političko pitanje, i zabrinut za posljedice opasnih avantura i suicidnih političkih igrica Milorada Dodika, koji pokazuje spremnost da stavi na kocku i žrtvuje Srpsku zbog ličnih političkih interesa.\n„Nesporno je da Vučić ima veliki uticaj na Dodika, i da je jedan od rijetkih, ako ne i jedini, koji ima ugled i uticaj, koji ga može obuzdati da ne srlja i ne vuče u potpunu propast narod“, kazao je Vukanović.\nOn podsjeća da je zbog toga uputio otvoreno pismo, bolje reći, kako kaže, apel, koji je izazvao tako puno reakcija i pažnje u narodu.\n„Situacija u Republici Srpskoj i BiH postala je dramatična nakon Dodikove najave da će povući jednostrane poteze, kockati se i narušavati Dejton, ukinuti Oružane snage BiH, Upravu za indirektno oporezivanje BiH, Sud i Tužilaštvo BiH, što bi moglo isprovocirati i dovesti do intervencije međunarodne zajednice, koja je uvijek protiv Republike Srpske i srpskog naroda. Na taj način bi se uništila široka autonomija i položaj Republike Srpske, koja je plaćena prevelikom cenom – preko 25.000 žrtava i poginulih u odbrambeno-otadžbinskom ratu. Niko nema pravo da se sa tim kocka“, kazao je Vukanović.\nDa li verujete da Vučić, zaista može da utiče na političke odluke Milorada Dodika, on je odgovorio potvrdno.\n„Vučić ima ogroman uticaj na Dodika jer ga se lider SNSD jako plaši, još od 2012. godine kada je na završnom predizbornom skupu Borisa Tadića, nazivao Nikolića i Vučića političkim pobačajima. Svjestan je da ga Vučić može uništiti za sedam dana ako bi se od njega javno distancirao i ako bi mediji u Srbiji počeli da pišu o Dodikovom kriminalu, zloupotrebama, vilama, pranju novca. Zbog toga se Dodik ponaša ponizno i snishodljivo prema predsedniku Srbije, a intimno u sebi, siguran sam, da prezire Vučića, ali to ne smije javno da pokaže“, kaže Vukanović.\nOn je mišljenja da mnogi u Srbiji pogrešno misle da je Milorad Dodik neki veliki Srbin i patriota koji brani Republiku Srpsku od nekakvih nastraja Bošnjaka i Federacije BiH, tobože prkosi strancima i međunarodnoj zajednici, otcjepljuje se, bori i strada za Srbe sa ove strane Drine, a u stvarnosti je sve suprotno.\n„Dodik je pijun u rukama moćnika koji mu tolerišu kriminal, korupciju, kontaminaciju prostora i stalno podizanje tenzija jer im odgovora njegova destruktivna politika razaranja Republike Srpske i pretvaranja u praznu ljušturu“, kazao je Vukanović.\nOdgovarajući na pitanje da li vjeruje da se situacija u BiH može riješiti dogovorom lidera tri konstitutivna naroda, kazao je da Dodiku, ali i njegovom koalicionim partnerima Draganu Čoviću i Bakiru Izetbegoviću koji čine osovinu zla SNSD – HDZ – SDA, odgovaraju krize, tenzije i držanje naroda u stalnom strahu.\n„Na tome opstaju na vlasti decenijama, i oni se namjerno svakih par mjeseci međusobnim tajnim dogovorima napadaju i prave haos, kako narod i javnost ne bi govorili i razmišljali o bijedi i siromaštvu. Dodik 15 godina obećava referendum i samostalnost Srpske, a onda glasa za ANP i ulazak BiH u NATO, prenosi nadležnosti i pravi koaliciju sa SDA. Jedino i trajno rešenje krize i problema je uklanjanje “crne trojke” SNSD-HDZ-SDA sa političke scene i dolazak nove generacije mladih, čestitih i neucijenjenih ljudi koji će sistem mijenjati iz korjena“, kaže Vukanović.


DVOSTRUKI PRVAK EVROPE U KRAGUJEVCU: Ekonomac sa Kairatom pred Ligu šampiona\n27. oktobra 2018. 7. novembra 2018. Futsal Srbija\nAktuelni prvak Srbije Ekonomac dominira na domaćoj sceni i ove sezone, a uskoro ga očekuju presudne utakmice za plasman na završni turnir UEFA futsal lige šampiona. U Barseloni, od 15. do 18. novembra, igraće protiv domaćina (15. novembra u 21.15), Jugre iz Rusije (16. novembar u 18.30) i ekipe Rekord Bjelsko-Bjala iz Poljske (18. novembar u 11 časova), a pošto je prethodno obezbedio prolaz na takmičenju u Kragujevcu.\nZbog toga će izabranici Predraga Rajića, pre odlaska u Španiju 14. novembra, imati dve izuzetno jake provere u Kragujevcu protiv Kairata. Kazahstanski velikan, šampion Evrope iz 2013. i 2015. godine, sa kojim su se „studenti“ u prošlosti susreli u „Jezeru“ u UEFA futsal kupu, sada će u toj dvorani odigrati dve prijateljske utakmice sa Ekonomcem, 8. i 9. novembra. Još nije poznato da li će ovi susreti biti otvoreni za javnost.\nKairat očekuje turnir Grupe D u češkom gradu Hrudimu, na kojem će igrati sa domaćim Era-pakom, Lidom iz Belorusije i ekipom Akva e Sapone iz Italije, od 14. do 17. novembra. Na putu do Elitne faze, ekipa predvođena trenerom Kakom, kapitenom Sulejmenovim, golmanima Igitom i Duduom, kao i igračima kao što su Tajnan, Rangel, Jesenamanov, Žamankulov i drugi savladala je i Sporting, vicešampiona Evrope iz prethodne dve sezone (2:1).\n(Foto: KMF Ekonomac na turniru UEFA futsal lige šampiona ovog meseca u Kragujevcu)\n← MOŽE BITI SAMO JEDAN: Ekonomac preslišao i Novu Pazovu, bod Jastrepcu u Vranju, Zufo pao bez golmana\nSRBIJA DAN PRED POLJSKU: Andrija Gerić se družio sa Orlovima u Zrenjaninu →


Petak, 14.12.2018 06:22\n24.07.2018 15:41 OFK Beograd 1347\n09.07.2018 17:51 OFK Beograd 2013\nŠef stručnog štaba, Žarko Todorović, tačno u 9 sati na Omladinskom stadionu, je izvršio prozivku igrača za početak priprema za novi šampionat. Na prvom treningu se odazvalo tačno 30 momaka koji će konkurisati za mesto u ekipi koja će nositi grb sa belom tvrđavom na grudima u narednoj sezoni. Odmah nakon upoznavanja igrača sa planom priprema koji im je preneo trener Todorović u...\n02.07.2018 20:50 OFK Beograd 1231\nPotpredsednik skupstine, advokat i bivši igrač OFK Beograda, Nino Došen-Majkić, na poziv predsednika UEFA-e, advokata Aleksandra Čeferina, bio je njegov gost 26.06.2018. u Nionu, sedištu evropske kuće fudbala. Uz strogi protokol, kakav takav sastanak zahteva, glavna tema je bio naš klub, gde je predsednik UEFA-e bio upoznat sa dešavinjama u našem klubu, poslednjim događajima koji su...\n25.06.2018 19:21 OFK Beograd 1384\nUprava kluba, na čelu sa sportskim direktorom, Božidarom Milenkovićem, promovisala je Žarka Todorovića u novog šefa stručnog štaba. Klupski operativci su se ponovo opredelili da za trenera prvog tima rešenje nađemo u našim redovima pa je tako izbor pao na dosadašnjeg učitelja naših omladinaca, te nekadašnjeg centarfora plavo-belih. Naš novi strateg A tima se Ofkovcima i celoj...\n19.06.2018 12:00 OFK Beograd 1121\nDana 13.06.2018. godine održana je vanredna skupština FK OFK Beograda na zahtev većine njenih članova sa jednom temom, glasanje o poverenju predsedniku UO Millošu Tešiću i njegovom timu. Povod za to je bilo grubo kršenje Statuta i Pravilnika o radu UO kojim su smenjenji gen.sek. Zdravko Jokić i sportski direktor, Božidar Milenković, kao i činjenica da su do tog trenutka četiri člana UO...\n09.06.2018 09:11 OFK Beograd 1549\nOdlukom UO na poslednjoj sednici dužnosti Sportskog direktora razrešen je Božidar Milenković. Najviši izvršni klupski organ je mišljenja da ostvareni rezultati nisu na očekivanom nivou pa je odlučeno da se promeni operativac koji je najodgovorniji za sportski sektor upravljanja klubom. UO se zahvaljuje našem nekadašnjem igraču, koji je u samom vrhu u klupskoj istoriji po broju...\n07.06.2018 16:36 OFK Beograd 2029\nNavijači OFK Beograda su sa velikim očekivanjima ušli u sezonu koja je sada već za nama. Svi smo želeli i verovali da smo kadri da se vratimo u viši rang, ipak, OFK Beograd je na kraju ove sezone zauzeo tek treće mesto u Srpskoj ligi grupa "Beograd". U poslednjem kolu šampionata savladao nas je obrenovački Radnički istovetnim rezultatom kao i mi njih prošle jeseni na njihovom...\n29.05.2018 06:49 OFK Beograd 1017\n20.05.2018 12:12 OFK Beograd 1356\n17.05.2018 11:48 OFK Beograd 1088


RTCG - Radio Televizija Crne Gore - Nacionalni javni servis :: Politika :: Prije DPS-a opozicija mora da pobijedi sebe\nABAZOVIĆ SMATRA 05. 08. 2019. 07:33 >> 21:40 0\nPrije DPS-a opozicija mora da pobijedi sebe\nDa bi se došlo do reforme izbornih zakona u Odboru koji se tim bavi moraju učestvovati svi, ili opozicija mora naći drugo rješenje, rekao je lider Građanskog pokreta URA Dritan Abazović.\nOn je istakao da je za tu partiju neprihvatljivo da bude dio krnjeg odbora za reformu izbornih zakona.\n"Ni najidealnije rješenje ne znači ništa, ako se ne obezbijedi puno učešće i konsenzus oko njenog sprovođenja ili implementacije. Stoga ili smo u Odboru svi ili tražimo bolje rješenje", rekao je Abazović za Vijesti.\nOn ističe da je uloga međunarodne zajednice, a posebno šefa Delegcije EU Aiva Orava od posebnog značaja i da ga raduje što se Evropska unija aktivno uključila kako bi odblokirala procese.\nKomentrišući sukobe unutar opozicije koje je raspirilo najavljeno uključivanje Demokrata i URA u rad Odbora za dalju reformu izbornih zakona, Abazović kaže da se sukobima samo čini usluga Demokratskoj partiji socijalista (DPS).\n"Prije nego što pobijedi DPS, opozicija mora pobijediti samu sebe", poručuje lider URA.\nAbazović smatra da je najveća usluga DPS-u međuopoziciona svađa.\n"I zato pozivam kolege da odmah prestanu sa tom praksom. Bez obzira na razlike i činjenicu da su politike nekih stranaka destruktivne, prevaziđene i štetne, URA se stalno trudi da fokus kritike drži na vlastima, korupciji i otvorenoj pljački koja je postala svakodnevica. Prije nego što pobijedi DPS, opozicija mora pobijediti samu sebe. Prekinuti sa optužbama koje ne vode ničemu i koncentrisati se na cilj oslobađanje Crne Gore", kaže Abazović.\nURA je, kako kaže, jedina stranka koja ima aktivnu komunikaciju sa svim opozicionim subjektima.\n"Opozicija nikako da preleži svoje dječje bolesti, ostavi se sujeta i partikularnih interesa i zaista se posveti onome što većina građana Crne Gore želi već decenijama promjene. Nikada nismo bili dio opozicione svađe. To je stvar političke kulture da vam opozicija, kakva god bila, bude bliža nego li vlast", kazao je on.


Rastu površine pod organskim usevima – AGRO VESTI by agronews.rs\nHome agro danas Rastu površine pod organskim usevima\nOct 2, 2016 | agro danas, Agrobiznis, Evropska unija, fokus, Investicije, Organska proizvodnja, Poljoprivreda, Proizvodi, Ruralni razvoj, Srbija, Teme, Tržište, uvoz-izvoz, Vesti\t|\n”Prošle godine izvoz organskih proizvoda doneo je šest puta veći profit nego 2012, odnosno izvezeno je robe za 19,57 miliona evra, u odnosu na 3,74 miliona evra tri godine ranije”, rekao je Branislav Raketić iz Ministarstva poljoprivrede na Desetom forumu o organskoj proizvodnji održanom 30. septembra, u Selenči .\nOn je istakao da su podsticaji za organsku proizvodnju 40 odsto veći nego za običnu, a površine pod organskim usevima rastu iz godine u godinu.\nRaketić je naveo da površine pod organskim usevima u Srbiji u 2012. godine iznosile 6.340 hektara da bi se u 2015. ova proizvodnju odvijala na 15.298 hektara.\nNa forumu je rečeno i da su poljoprivrednicima u Srbiji na raspolaganju raznovrsni finansijski instrumenti, ali je i dalje dostupnost povoljnih izvora finansiranja jedna od najvećih prepreka unapređenju agrarnog sektora i povećanju konkurentnosti domaće poljoprivrede.\nNa skupu je rečeno da 35,2 odsto poljoprivrednika u Srbiji nema pristup finansijskom sistemu, da 23,6 odsto njih ne želi da koristi usluge formalnog finansijskog sistema, te da ih 41,2 odsto koristi finansijske usluge bilo da je reč o nacionalnim, regionalnim i međunarodnim programima podrške, kreditima banaka ili nekom drugom vidu pomoći.\nPredstavnik Organizacije Ujedinjenih nacija za hranu i poljoprivredu (FAO) Miloš Milovanović predstavio je nove programe koje će zajedno realizovati FAO i Evropska banka za obnovu i razvoj (EBRD), koji za cilj imaju unapređenje poljoprivrede u Srbiji.\nPriprema stanovništva u Bačkoj za povlačenje sredstava iz IPARD programa\nOrganizatori su na završnoj konferenciji projekta “Lokalne inicijative za ruralni razvoj Bačke” u Selenči poručili da je njen cilj priprema lokalnog stanovništva u Bačkoj za povlačenje sredstava iz IPARD programa.\nDirektor Pokrajinskog fonda za razvoj poljoprivrede Aleksandar Bogdanović obrazložio je upravo otvorene konkurse za pomoć vojvođanskim poljoprivrednicima, a na Forumu su iznete i mogućnosti investiranja u manje projekte na farmama koje omogućuju kontinuirane stabilne prihode iz nepoljoprivrednih delatnosti, poput postrojenja na biogas na poljoprivrednim gazdinstvima.\nEvropski pokret Novi Sad organizovao je završnu konferenciju o projektu “Lokalne inicijative za ruralni razvoj Bačke”, na kojoj je bilo reči o realizaciji mera iz programa IPARD.\nIvana Pajić iz Evropskog pokreta Novi Sad rekla je da ta priprema podrazumeva formiranje potencijalnih lokalnih akcionih grupa i izradu lokalnih strategija ruralnog razvoja za Bačku, kako bi lokalno stanovništvo moglo da koristi sredstva za realizaciju mere pet IPARD 2 programa.\n“Kao finalnu aktivnost samog projekta, danas smo organizovali sastanak sa svim relevantnim institucijama koje su zainteresovane za realizaciju IPARD programa, kako bismo došli do nekih preporuka šta činiti u ovom periodu dok naša Uprava za agrarna plaćanja ne dobije akreditaciju”, rekla je Pajić.\nPrema njenim rečima, Evropski pokret Novi Sad, koji je organizovao konferenciju, želi da pošalje poruku da je izuzetno važno da se radi na pripremi stanovništva, kako bismo imali dobar procenat povučenih sredstava.\n“Zato je važno da sa čelnicima Pokrajinske vlade i pokrajinske administracije razmatramo moguće mere na lokalnom i pokrajinskom nivou, i da ponudimo jednu svesrdnu pomoć Ministarstvu poljoprivrede, kada je reč je o radu na terenu i pripremi stanovništva u Bačkoj, a i šire”, kaže Pajić.\nRadojević: Mere za stimulacije organske proizvodnje\nKako je naveo Vuk Radojević, pokrajinski sekretar za poljoprivredu, u prethodnom periodu nije dovoljan akcenat stavljen na organsku proizvodnju, te da je u narednom periodu neophodno povući određene mere u okviru agrarne politike, koje bi išle u pravcu stimulacije organske proizvodnje.\nNavodeći da postoje značajni potencijali na teritoriji Srbije za organsku proizvodnju, Radojević kaže da veruje da će se kroz mere agrarne politike za 2017. godinu, te u razgovoru i dogovoru sa svim relevantnim predstavnicima iz sektora organske proizvodnje, doći do zaključaka i do onih mera koje bi bile u najvećem interesu za dalji razvoj organske proizvodnje.\n“Današnji skup jeste impuls daljem razvoju organske proizvodnje”, kaže Radojević navodeći da su se na konferenciji naučna i stručna javnost, kao i proizvođači, okupili oko ideje da se zajednički unapredi organska proizvodnja.\nLokalne samouprave, navodi Radojević, moraju da prepoznaju značaj i interes daljeg razvoja organske proizvodnje, te da se ovakvi skupovi moraju iskoristiti da se animiraju lokalne samouprave, javni, civilni i privatni sektor kako bi prepoznali interes za učestvovanje u lokalnim akcionim grupama.\nRadojević kaže da će to biti preduslov za apliciranje i korišćenje finansijskih sredstava za realizaciju mere pet IPARD 2 programa, navodeći da pet miliona evra stoji na raspolaganju po tom osnovu do 2020. godine.\nIzložbe na Forumu o organskoj proizvodnji\nU okviru Foruma o organskoj proizvodnji u Selenči organizovana je i izložba tradicionalnih jela, izložba ruža u saradnji sa partnerima iz Holandije, kao i izložba radova dece predškolskog i školskog uzrasta.\nMeđunarodni skup, kojem je prisustvovalo više od 250 poljoprivrednika, proizvođača organske i konvencionalne hrane, predstavnika naučnih, obrazovnih i istraživačkih ustanova, finansijskih kuća, internacionalnih organizacija, razvojnih agencija i drugih institucija otvorila je ambasadorka Slovačke u Srbiji Dagmar Repčekova.\nU okviru Foruma održani su i Međunarodni poslovni susreti Agro organik B2B 2016, jedini takve vrste u Evropi, u kojima je učestvovalo više od 80 proizvođača i organizacija iz 10 evropskih zemalja.\nForum je organizovao Centar za organsku proizvodnju Selenča (COPS) uz podršku Pokrajinske vlade i u suorganizaciji sa Poljoprivrednim univerzitetom u Nitri iz Slovačke, Evropskom mrežom preduzetništva (EEN) Srbija i SPESCOM konsalting iz Novog Sada.\nTags: b2bbačkabranislav raketićcopsevropski pokret nsforumipardlagorganska proizvodnjaruralni razvojselenčavuk radojević\nDržava će subvencionisati razvoj seoskog turizma\nUvode se nacionalne subvencije za projekte unapređenja ruralnog turizma, dok mera sedam u okviru IPARD projekta podrazumeva ruralni turizam i ona biti akreditovana u septembru\nTitel dobija Strategiju ruralnog razvoja\nU opštini Titel danas će biti održani prvi sastanci radnih grupa za izradu Strategije ruralnog razvoja u okviru projekta "Lokalne inicijative za ruralni razvoj Bačke", saopštio je Evropski pokret Srbija.


Dan: 7. juna 2019. - Grad Niš\nASFALTIRANJE BULEVARA NIKOLE TESLE I KOMRENSKE PETLJE\nRekonstrukcija Bulevara Nikole Tesle je u punom jeku. Putari kompanije Trejs angažovani su na asfaltiranju završnog sloja asfalta na Bulevaru. Juče je završena desna kolovozna traka na deonici od raskrsnice sa Bulevarom Heroja sa Košara do ulice Aleksandra Medvedeva, a sledi i asfaltiranje pravca ka izlazu iz grada. Nakon toga, kako je rekao gradonačelnik Bulatović, nastaviće se radovi na rehabilitaciji kolovoza i ka Mostu mladosti, a paralelno sa tim, na toj deonici, počinje izgradnja i kanalizacionog kolektora za potrebe Naučno-tehnološkog parka i novog Studenstkog doma.\nIstovremeno radi se i na rekonstrukciji kolovoza na severnom ulazu u grad sa Autoputa, kod komrenske petlje do uključenja na Bulevar 12. februara. Bulatović je rekao da je zamena završnog asfaltnog sloja bila neophodna jer je kolovoz bio u veoma lošem stanju, i ostavljao je izuzetno loš utisak na sve koji dolaze u Niš.


Vakcinacija pitanje opstanka i razvoja zemlje - Ugradu.info\nPredsednica Vlade Republike Srbije Ana Brnabić i ministar zdravlja Zlatibor Lončar obišli su danas punktove za vakcinaciju u najvećem selu u opštini Lajkovac – Jabučju i u selu Rajković u opštini Mionica, pozvavši građane da se u što većem broju vakcinišu kako bismo pobedili virus i vratili se normalnom životu.\nBrnabić je građanima u Jabučju iskazala zahvalnost na tome što su se odazvali pozivu na imunizaciju, ističući da je to jedini način da zajedno pobedimo virus i vratimo se normalnom životu, proslavama, okupljanjima.\nBrnabić i Lončar su u selu Rajković u opštini Mionica, razgovarali sa meštanima koji su ih dočekali u velikom broju o vakcinaciji, ali i o drugim problemima koji imaju.\nPremijerka je novinarima rekla da će tokom sledeće nedelje nastaviti sa obilascima lokalnih samouprava koje beleže slabe rezultate u imunizaciji.\nU tom smislu, kako je najavila, obići će Žagubicu, Boljevac, Raču, Varvarin, Ljig, Žitorađu, navodeći da su to opštine koje se nalaze na začelju po broju vakcinisanih.\nKao pozitivne primere, premijerka je istakla Niš, gde je, kao i u Beogradu, veliko interesovanje za vakcinaciju, kao i Užice i Priboj.\nPrema njenim rečima, do sada je u Srbiji vakcinisano makar prvom dozom oko 2,1 milion građana i 1,7 miliona je revakcinisano.\nTrenutno u našoj zemlji ima vakcina da se vakciniše još 310.000 ljudi, istakla je ona i najavila da će u ponedeljak stići 104.130 Fajzerovih vakcina, a uskoro još minimum 500.000 Sinofarm vakcina.\nDo kraja maja ćemo imati vakcina da vakcinišemo toliko ljudi da se postigne kolektivni imunitet. Da li ćemo u tome uspeti zavisi od svih nas, zavisi od ljudi koji treba da razumeju da moramo biti odgovrni i solidarni i da to ne možemo uspeti bez toga da ljudi žele i hoće da se vakcinišu, naglasila je predsednica Vlade.\nOna je dodala da bi trebalo da imamo tri miliona ljudi koji su revakcinisani, čime će se dostići kolektivni imunitet.\nZato je važna solidarnost i odgovornost i zato ćemo i u narednim danima ići po lokalnim samoupravama da vidimo šta su i gde su problemi kako bi se što pre vakcinisali u što većem broju, zaustavili koronu i vratili se normalnom životu i radu što nam jedino omogućava napredak u Srbiji, poručila je Brnabić.\nU opštini Mionica, zaključno sa jučerašnjim danom, vakcinisano je 1.944 građana, a danas će taj broj dostići 2.000, što znači da će za dan, dva 20 odsto punoletnih građana biti vakcinisani.\nBrnabić je danas pre podne sa predsednikom Aleksandrom Vučićem i ministrom Lončarom obišla selo Vrelo kod Uba, gde su posetili mobilni punkt koji je postavljen na stadionu lokalnog istoimenog fudbalskog kluba.


SNSD neće podržati Mehmedagića za direktora OBA BiH - Istinito.com - Ne budi ovca!\nPočetna > BIH > Politika > SNSD neće podržati Mehmedagića za direktora OBA BiH\n1. Jula 2019. Istinito459Leave a Comment on SNSD neće podržati Mehmedagića za direktora OBA BiH\nDirektor Obavještajno-bezbjednosne agencije (OBA) BiH Osman Mehmedagić, kojem mandat ističe u novembru ove godine, neće dobiti podršku SNSD za novi mandat, poručio je predsjedavajući Kluba poslanika ove stranke u Predstavničkom domu Parlamentarne skupštine BiH Staša Košarac.\nOve godine isteći će mandati brojnim rukovodećim funkcionerima na nivou institucija Bosne i Hercegovine. Imenovanje novih direktora biće ponajviše predmeta dogovora novih koalicionih partnera na državnom nivou, odnosno SDA, HDZ BiH i SNSD, a u manjoj mjeri i ostalih političkih stranaka koje će biti dio većine.\nPrema zvaničnim podacima, ove godine mandati će isteći direktoru i zamjenicima direktora Agencija za statistiku BiH Velimiru Jukiću, Fadilu Fatiću i Miljanu Popoviću (9. decembar 2019. godine), direktoru Agencije za unapređenje stranih investicija u BiH Gordanu Miliniću (16. decembar 2019. godine), direktoru i zamjeniku direktora Agencije za rad i zapošljavanje BiH Muameru Bandiću i Željku Tepavčeviću (9. decembar 2019. godine), direktoru, zamjeniku direktora i glavnom inspektoru Obavještajno-bezbjednosne agencije BiH Osmanu Mehmedagiću, Trifku Buhi i Damiru Bevandi (19. novembar 2019. godine), koordinatoru u Kancelariji koordinatora za reformu javne uprave u BiH Draganu Ćuzulanu (25. august 2019. godine), članu Odbora službe za žalbe Savjeta ministara BiH Mladenku Čavari (16. decembar 2019. godine), direktoru SIPA Perici Staniću (5. novembar 2019. godine), zamjeniku direktora Agencije za forenzička ispitivanja i vještačenja BiH Seadu Hadžiću (9. decembar 2019. godine) i direktora i zamjenika direktora Agencije za bezbjednost hrane BiH Džemila Hajrića i Dragana Brenje (16. decembar 2019. godine).\nO novim kadrovskim rješenjima govorio je predsjedavajući Kluba poslanika SNSD u Predstavničkom domu Parlamentarne skupštine BiH Stašom Košarac koji je rekao da su kadrovska rješenja uslovljena koalicionim kapacitetima, ali da je još uvijek ranom o tome govoriti s obzirom na to da još uvijek nije konstituisana vlast na nivou institucija Bosne i Hercegovine.\n– Treba napraviti kvalitetnu analizu, a naravno i izvršiti smjenu određenih kadrova pod čijim rukovođenjem je nanošena šteta Republici Srpskoj. Mi ćemo definitivno vidjeti i šta o radu tih kadrova kažu njihovi finansijski i drugi izvještaji – kazao je Košarac za Klix.\nIpak, kako kaže za sada je sigurno da aktuelni menadžment Obavještano-bezbjednosne agencije (OBA) BiH neće dobiti podršku SNSD.\nU tom kontekstu on dodaje da je posebno zabrinjavajuće što je Bosna i Hercegovina jedina zemlja koja nema parlamentarni nadzor nad obavještajnim sektorom te da je to proizvod politike predsjednika SDA Bakira Izetbegovića i direktora OBA Osmana Mehmedagića.\n– Osman Mehmedagić zasigurno neće imati podršku SNSD prilikom izbora novog direktora OBA. Prema informacijama kojima mi raspolažemo OBA je radila na destabilizaciji RS i kretala se van zakonskih okvira u obavljanju svojih aktivnosti. Menadžment te agencije nema našu podršku i on ne može u narednom periodu rukovoditi OBA – rekao je Košarac.\nInače, prema dogovoru političkih stranaka, koje će činiti većinu na državnom nivou, predsjedavajući Savjeta ministara BiH u ovom mandatu biće kadar SNSD. Prema Zakonu o Obavještajno-bezbjednosnoj agenciji (OBA) BiH generalnog direktora OBA i njegovog zamjenika imenuje i razrješava dužnosti Savjeta ministara BiH, na prijedlog predsjedavajućeg Savjeta ministara BiH i u konsultaciji a članovima Predsjedništva BiH, Izvršnog odbora i Sigurnosno-bezbjednosne komisije.\nKošarac ističe da OBA treba svoje aktivnosti obavljati u skladu sa zakonom i uz parlamentarni nadzor kao i nadzor Savjeta ministara BiH. On smatra da je potpunu kontrolu nad obavještajnim sektorom u BiH imala struktura okupljena oko SDA.\n– Vjerujem da postoje kapaciteti da se napravi parlamentarni nadzor i da profesionalci obavljaju taj posao. Ne bi me iznenadilo da se uslovljavanjima i političkim spletkarinja pokuša omogućiti produženje mandata tim ljudima – kazao je Košarac.\nOve godine isteći će i mandat i koordinatoru za reformu javne uprave u BiH Draganu Ćuzulanu. Šef Kluba poslanika SNSD kaže kako SNSD nema nikakav problem kada neko argumentovano kritikuje institucije RS.\n– Međutim, vrlo često su njihovi izvještaji bili usmjereni protiv Republike Srpske. Mislim da su politički motivi bili iznad argumenata i da je to rađeno kako bi se napravila šteta RS. Mi imamo dovoljno dobru analizu djelovanja kadrova i mislim da ćemo na osnovu toga definisati personalna rješenja – kazao je Košarac.\nTagged direktor istinito oba bih Osman Mehmedagić snsd\nZvizdić: Očekivani kandidatski status podrška daljim reformama\nBanjaluka dobila 900.000 evra od Vlade Srbije


Ivković krati spisak pred Nemačku : Nadlanu.com\nIvković krati spisak pred Nemačku\nBEOGRAD, 6. avgusta 2009. (Beta) - Selektor košarkaške reprezentacije Srbije Dušan Ivković izjavio je da je zadovoljan dosadašnjim tokom priprema, kao i da će skratiti spisak igrača pre nego što nacionalni tim 14. avgusta otputuje u Nemačku.\nIvković je novinarima u Kovilovu rekao da je bazični deo priprema dobro obavljen i da su igrači fizički spremni za početak rada na taktici, koja će trajati do odlaska u Nemačku.\n"Sada imamo 18 igrača, ali ne možemo svima da damo šansu. Spisak ćemo skratiti pre odlaska u Nemačku, negde oko 13. avgusta. Tada ćemo se zahvaliti četvorici igrača", rekao je Ivković.\nTim se sa bazičnih priprema u Italiji vratio 2. avgusta.\n"Ovde ćemo raditi u dva mikro-ciklusa od po pet dana. Radićemo na postavci igre. Znam da su druge reprezentacije već počele da igraju prijateljske utakmice. Sada se spremamo, a utakmice ćemo početi da igramo 15. i 16. avgusta, kada su prijateljski mečevi sa Nemačkom", rekao je Ivković.\nU nacionalnom timu nema ozbiljnijih problema sa povredama. Novica Veličković i Luka Bogdanović imaju manjih problema sa leđima, zbog čega će odmarati nekoliko dana, dok Kosta Perović ima temperaturu.\nAtmosfera u timu je jako dobra, a Ivković je kazao da su zlatne medalje vaterpolista i plivača u Rimu dali novi podstrek njegovim igračima.\n"Plivači i vaterpolisti su nam dali podstrek da mi to možemo. Srbija je mlada država, tek dve godine smo tu i do sada su se jedino teniseri isticali. Bilo je i nekih razočarenja, ali stabilizovaćemo odnose u našem sportu. Naročiti podstrek su nam vaterpolisti, koji su otišli bez toliko asova i pobedili", rekao je Ivković.\nSelektor Srbije rekao je da za sada lično ne prati šta se dešava u drugim reprezentacijama, ali da njegov stručni štab to radi.\n"Imamo organizovan stručni štab i ne obraćam previše pažnje na to. Ne gledam šta rade drugi sada, gledam šta mi radimo, da budemo spremni, kompletni i svi na istom nivou. Što se tiče samih protivnika, međutim, sigurno je da ću do početka prvenstva imati sve potrebne informacije", rekao je Ivković.\nOn je dodao da će o trenutnim dometima moći da se priča posle Akropolj kupa u Atini, na kome će učestvovati evropski prvak Rusija, zatim Litvanija, domaćin Grčka i Srbija.


SPI: CDT i Agencija potpisali Memorandum o saradnji\n11:38 25/07 2014\nPiše: Portal CDT\n"Ovo se, prije svega, odnosi na dio zakona koji propisuje proaktivan pristup informacijama, odnosno član 12 koji reguliše obavezu objavljivanja informacija od javnog značaja na internet prezentacijama institucija", kazao je Koprivica prilikom potpisivanja Memoranduma o saradnji sa Agencijom za zaštitu ličnih podataka i slobodan pristup informacijama.\nOvdje možete pogledati tekst Memoranduma o saradnji >>>\n"Zbog toga danas i potpisujemo ovaj Memorandum s osnovnim ciljem da promovišemo princip prava javnosti da zna, da promovišemo Zakon o SPI i da edukujemo institucije i građane o njihovim pravima i obavezama u ovom procesu, da poboljšamo kvalitet sprovođenja zakona i utičemo na njegovu dosljednu primjenu, jedni drugima pomognemo u izgradnji kapaciteta u ovoj oblasti".\n"Sve rezultate naših istraživanja ustupićemo Agenciji kako bi im skrenuli pažnju na to ko krši zakon i na taj način pomogli da oni koji ne poštuju zakon budu kažnjeni", kazao je Koprivica i dodao da će CDT učiniti sve sto je u njihovoj moći da popravi stanje u ovoj oblasti.\nNa potpisivanju MoU izmedju @CDT_CrnaGora i AZLP, drago nam je da ćemo biti dio ovog projekta! pic.twitter.com/z1r3xW6FDY\n— UK in Montenegro (@UKinMontenegro) July 25, 2014\n"NVO su najbrojniji korisnici Zakona o SPI, nakon toga novinari, pa tek onda građani", kazao je Crnovršanin.\n"Lako je reći želimo slobodan pristup informacija i lako je reći evo vam sloboda informacija, ali samo reći ne znači da je i urađeno".\n"Stoga nam je jako važno što smo dali podršku CDT-u i Agenciji I što upravo kroz ovakva partnerstva donosimo napredak crnogorskom narodu".


Summit u Brusselsu: Amerikanci se povlače, SFOR pokrenuo akciju hapsenja Karadžića - 2003-12-01\nU sjedištu NATO je pojašnjeno da će se redukcija snaga obaviti do marta naredne godine., uz podsjećanje da je riječ o jednom u nizu smanjenja obima vojnog prisustva medjunarodnih snaga u zemlji. Tim povodom je jedan od NATO zvaničnika prenio uvjerenje NATO ministara da situacija u zemlji "sada ide pozitivnim smjerom".\nOn kaže da NATO nema namjeru potpuno se povući iz Bosne i Hercegovine, te s tim u vezi, prenosi inicijativu sa sastanka- otvaranje NATO ureda u Sarajevu, koji bi bio spona sa Savezom po pitanjima Partnerstva za mir te pomagao u gradnji odbrambenih institucija.\nNajavljuje se da će se vojni savez narednih dana intenzivno baviti pitanjem smjene u BiH, tim prije što čak i u okviru europskog sigurnosnog angažmana postoje planovi za NATO učešćem. Tako se podsjeća da bi, u skladu sa razmišljanjima Unije o slanju snaga koje bi bile nešto izmedju vojske i policije, NATO mogao," iza kulisa" imati spremne vlastite jedinice za hitro djelovanje:" Sve opcije su još otvorene i o njima još treba razgovarati", kaže zvaničnik vojnog saveza.\nOn naglašava da je odluka on smanjenju snaga SFOR utemeljena na veoma dobrim vijestima sa terena, posebno ratificiranju zakona o odbrambenim reformama na parlamentima Federacije i RS, a potom i na državnom nivou.\nKomentirajući nakon skupa činjenicu da se lica sa vrha haških optužnica, Radovan Karadžić i Ratko Mladić još uvijek nalaze na slobodi, generalni sekretar NATO, George Robertson brani NATO, ne smatrajući višegodišnji bijeg haških optuženika propustom Sjevernoatlantskog saveza, ili "ne samo propustom NATO snaga". Obaveza njihovog privodjenja pravdi je, prema Robertsonu, na svima uključenjim u pitanja sigurnosti na terenu. I pored toga, on podsjeća da su snage NATO "proširile" ovlasti koje im daje Daytonski mirovni sporazum, i u Hag poslale većinu optuženih za ratne zločine.\nMedjutim, Robertson priznaje da posao bez Karadžića i Mladića u Hagu nije dovršen:\nRobertson: " Balkan neće biti bezbjedan i napredak neće u potpunosti biti održiv, dok dvojica glavnih optuženih, Karadžić i Mladić, ne budu suočeni sa procesom u Hagu".\nSličnog je tona bilo i obraćanje američkog sekretara za odbranu, Donalda Rumsfelda, koji je obećao da će americcke trupe podržati akcije SFOR-a u privodjenju pravdi preostalih haških bjegunaca:\nRumsfeld: "U Bosni, optuženi ratni zločinci, poput Radovana Karadžića su još uvijek na slobodi. SFOR je pokrenuo akciju koja bi trebala skršiti kriminalnu mrežu podrške bjegunaca i američke snage će pomoći SFOR u preduzimanju mjera, hapšenja Karadžića i ostalih optuženih za ratne zločine",\nrekao je Rumsfeld nakon ministarskog skupa, dajući, umjesto pojašnjenja, uvjerenje da će Amerika i ostale "zainteresirane " zemlje, "staviti svoje potencijale u funkciju rješavanja problema".


Sporazum srpskih i ruskih izdavača i knjižara - Bizlife.rs\nSporazum srpskih i ruskih izdavača i knjižara\n11:59 Beograd, 01/02/2012\nUdruženja izdavača i knjižara Srbije i Rusije potpisala su Sporazum o saradnji koji će olakšati objavljivanje srpskih knjiga u Rusiji i razmenu dela savremenih autora dve zemlje.\nSrpsko Udruženje saopštilo da je Sporazum potpisan juče u Ruskoj državnoj biblioteci u Moskvi i da su pored predsednika Udruženja izdavača Rusije prisustvovali i članovi ovog udruženja i predstavnik Ambasade Srbije u Moskvi.\nGeneralni sekretar srpskog Udruženja Vuk Vukićević ocenio je da se ovim Sporazumom stvaraju uslovi za efikasniji nastup srpskih izdavača na Sajmu knjiga u Moskvi kao i za ruske izdavače da nastupaju na Sajmu knjiga u Beogradu.\nDva udruženja organizovaće okrugle stolove i slične događaje iz oblasti izdavaštva i knjižarstva koji će unaprediti kulturnu saradnje dve države u ovoj oblasti.\nPrema Vukićevićevim rečima, potpisivanjem Sporazuma sa ruskim Udruženjem, srpsko Udruženje izdavača i knjižara nastavlja svoje međunarodne aktivnosti, među kojima su najvažnije: predstavljanje srpskog izdavaštva u Međunarodnoj asocijaciji izdavača osnovanoj 1896.godine.\nU ove aktivnosti spada i osnivanje Srpske sekcije IBBY, najvažnije međunarodne organizacije u oblasti dečije knjige i kandidovanje domaćih autora za najprestižniju međunarodnu nagradu u ovoj oblasti – Andersenovu nagradu i organizacija zajedničkog nastupa srpskih izdavača na Sajmu knjiga u Frankfurtu.


Skupljanje podrške za Pacolija\n1. april/travanj, 2011.\nNajveća opoziciona stranka kosovskih Albanaca Demokrtski savez Kosova ( DSK )traži dogovor s vladajućom koalicijom da bi učestvovala u radu skupštine kada se bude birao predsjednik Kosova.\nDruge dvije opozicione stranke - pokret "Samoopredeljenje" i Alijansa za budućnost Kosova su protiv ponovne kandidature Bedžeta Pacolija.Ukoliko se dosadašnji stavovi ne promijene, Kosovo bi moglo da ide na nove izbore, prenosi prištinska štampa.\nDnevnik "Kosova sot" navodi da su koalicioni partneri prikupili sve neophodne potpise za kandidaturu Bedžeta Pacolija, ali da on ovoga puta neće biti sam u trci za predsjednika.\nPrema izvorima lista, Pacoli će imati i protivkandidata za koga je prikupljanje potpisa pri kraju. Saznaje se da se radi o bivšoj poslanici Suzan Novoberdaliu.Glasanje za predsednika, drugo u poslednjih mesec i po dana, ipak ne može da bude uspješno ukoliko opozicija ne bude učestvovala.\nKosovski premijer Hašim Tači izjavio je da će Kosovo uskoro dobiti legitimnog predsjednika i da se ni u kom slučaju neće dozvoliti da dođe do institucionog vakuuma.\nPoslanik Alijanse novo Kosovo Muzejene Seljmani saopštila je da su prikupljeni neophodni potpisi za Pacolijevu ponovnu predsjedničku kandidaturu i da se očekuje da ih skupštinska administracija prosledi rukovodstvu kako bi mogla da bude zakazana sednica.\nPacoli je podneo ostavku na funkciju predsjednika Kosova, pošto je Ustavni sud ustanovio da njegov izbor nije bio legalan, jer u prva dva kruga glasanja nije bilo dvije trećine potrebnog kvoruma, niti protivkandidata.


Radio România Internaţional/ Sport / Sport (10.01.2019)\nRumunska teniserka Simona Halep, prvi ženski reket sveta, propustila je priliku da se plasira u 3. kolo teniskog turnira u Sidneju. Halepova je u 2. kolu izgubila od Australijanke Ešli Barti sa 0-2, po setovima 4-6, 4-6. Posle dužeg odustva sa terena zbog povrede Halepova je prikazala solidnu igru, ali bez potrebnog ritma i dovoljne konventracije u odlučujućim trenutcima igre. Australijanka Barti uspela je da se plasira u 3. kolo posle sat i 27 minuta igre. U prvom setu pri rezultatu 4-4 Simona Halep je imala tri brejk lopte, ali nije uspela da povede sa 5-4 u gemovima i na kraju izgubila prvi set sa 4-6. I drugi set je naša teniserka izgubila istim rezultatom, iako je oduzela brejk Australijanki i povela sa 4-3, ali posle brejka izgubila je tri gema zaredom. U dosadašnjim susretima sa australijskom teniserkom, Simona Halep je vodila sa 2-0.. Podsećamo da je Simona Halep u septembru u Pekingu u poslednjem nastupu predala meč Tunižanki Ons Zaber zbog hernije diska, ali je ipak potvrdila učešće na prvom grend slem turniru godine u Melburnu.\nRumunke Irina Begu i Mihaela Buzarnesku propustile supriliku da se plasiraju u polufinale teniskog turnira u Hobartu pošto su sa 0-2, po setovima 4-6, 6-7 izgubile od Ruskinje Anastasije Potapove i Ukrajinke Dajane Jastemske. U utorak u četvrtfinalu ženskih dublova Begu i Buzarnesku pobedile su sa 2-1, po setovima 1-6, 6-3, 10-8 Amerikanku Ketlin Kristijan i Čileanku Aleksu Guarači.. Druge favoritkinje turnira došle su do pobede posle 63 minuta igre. Za plasman u naredno kolo Begu i Buzarnesku ovojile su 60 WTA poena i 910 dolara. U singlu Irina Begu je u sredu sa 2-1 po setovima 4-6,7-6, 6-2 pobedila Ruskinju Anu Blinkovu.\nRaluka Olaru i Galina Voskobojeva pobedile su u utorak Ruskinju Aleksandru Panovu i Nemicu Lauru Zigemund sa 6-4, 6-3. U singlu Mihaela Buzarnesku je eliminisana već u prvom kolu pošto je sa 1-2 po setovima 6-4, 3-6, 5-7 izgubila od Švajcarkinje Belinde Benčič.\nU Hobartu Monika Nikulesku i Kineskinja Žaosuan Jang plasirale su se u sredu u polufinale ženskih dublova pošto su sa 6-1, 6-4 pobedile Rumunku Raluku Olaru i Kazahstanku Galinu Voskobojevu.\nMuška odbojkaška reprezentacija Rumunije izgubila je poslednji susret kvalifikacija za Evropsko prvenstvo 2019. Godine. U Kopenhagenu Danska je pobedila našu reprezentaciju sa 3-1 (25-22, 25-15,25-21, 25-19.) Mesto na završnom turniru nasi odbojkaši obezbedili su u avgustu posle pune 23 godine odustva sa najvažnijeg evropskog takmičenja, Rareš Balean sa 13 poena bio je najbolji u taboru Rumunije a kod Danske Peter Trole Bonesen sa 16 poena. Rumunija je u Grupi A osvojila prvo mesto sa 3 pobede i jednim porazom, drugo mesto je zauzela Finska sa dve pobede i dva poraza,a treće Danska sa jednom pobedom i tri poraza. Završni turnir Evropskog prvenstva odvija se od 12 do 29 septembra tekuće godine u Belgiji, Francuskoj, Holandiji I Sloveniji. I ženska odbojkaska reprezentacija Rumunije plasirala se na završni turnir Evropskog prvenstva pošto je juče u poslednjem kolu Grupe F pobedila Bosnu i Hercegovinu sa 3-2 (25-17, 19-25, 21-25, 25-15, 15-9). Rumunke su se ovom pobedom revanširale bosansko-hercegovačkim odbojkašicama za poraz u Bukureštu istim rezultatim. Joana Baču bila je naša najefikasnija igračica sa 26 poena, a u reprezentaciji Bosne istakla se posebno Dajana Bošković sa 27 poena. Prvo mesto u grupi osvojila je Španija, drugo Rumunija, treće Bosna i Hercegovina i poslednje četvrto Letonija. Dve prvoplasirane reprezentacije obezbedile su mesto na završni turniri koji se igra od 23 avgusta do 8. septembra u Madjarskoj, Poljskoj, Slovačkoj i Turskoj.


Erazmus Mundus master programi | Obrazovanje\nJedinstveni i specifični, ovi programi su zamišljeni kao interdisciplinarni programi koji podstiču saradnju i zajednički rad visokoškolskih institucija iz Evrope, kojima se neretko priključuju i institucije i organizacije iz celog sveta. Nastava na ovim programima organizuje se na više visokoškolskih institucija iz različitih evropskih država i programi vode dobijanju zajedničke odnosno dvostruke ili višestruke diplome.\nOvi programi najčešće traju dve godine i izvode se na najmanje dve, a obično tri različite institucije koje čine konzorcijum programa, od kojih je jedna i koordinator. To za studente praktično znači promenu države i univerziteta najmanje jednom u toku trajanja programa, a obično se svaki semestar izvodi na drugom univerzitetu. Neretko programi nude mogućnost obavljanja stručne prakse u trajanju od jednog semestra, te se vrlo često dešava da studenti promene i tri države tokom trajanja programa. Ovi programi se najčešće izvode na engleskom jeziku, iako to nije pravilo.\nKonzorcijum podrazumeva skup univerziteta koji su formirali zajednički master program i učestvuju u njegovom izvođenju, a institucija koordinator je univerzitet kojem su u okviru konzorcijuma poverene neke administrativne i menadžerske dužnosti koje nemaju drugi članovi konzorcijuma.\nStipendija za zajedničke master programe podrazumeva već plaćenu školarinu, mesečni iznos stipendije koji student dobija tokom trajanja studija u visini od 1.000 evra, naknadu za troškove prevoza i preseljenja u visini od 1.000 evra po godini studija i zdravstveno osiguranje tokom studija. Za one programe koji su odobreni pre 2019. godine (filter Year of project selection u katalogu) za studente iz Srbije stipendija podrazumeva i nešto viši iznos za troškove prevoza i preseljenja od prethodno navedenog.\nZa prijavu za stipendiju potrebno je da je student završio ili da završava odgovarajuće osnovne studije koje nose najmanje 180 ESPB. U određenim slučajevima je neophodno da student ima ostvarenih 240 ESPB, ali je to uvek naznačeno na sajtu datog master programa. Dodatni uslovi mogu da postoje za svaki program pojedinačno, što treba proveriti na sajtu samog programa.\nNa spisku od preko 100 programa iz različitih oblasti pronađi one koje tebe zanimaju.\nSpisak je dostupan na sajtu Izvršne agencije (EACEA). Spisak se ažurira jednom godišnje, pred otvaranje konkursnog roka (obično krajem septembra ili u oktobru) tako što se novoodobreni master programi dodaju na spisak, a oni kojima je finansiranje isteklo prestaju da budu njegov deo. Preko kataloga se pristupa sajtu pojedinačnog programa, gde je moguće pronaći sve konkretne informacije o samom programu, načinu konkurisanja i rokovima, kao i podatke kontakt osobe.\nNa sajtu svakog pojedinačnog programa proveri sve informacije o programu, potrebnoj dokumentaciji i uslovima za prijavljivanje. Budući da je često reč o inderdisciplinarnim programima, kao i da se često prihvataju prijave kandidata različitih obrazovnih profila, na sajtu programa proveri da li se uklapaš u traženi profil.\nUkoliko imaš konkretnih nedoumica ili tvoj slučaj donekle odstupa od onog koji je opisan u konkursu, slobodno se imejlom obrati kontakt osobi sa institucije koja je koordinator. Njene kontakt podatke možeš pronaći na sajtu samog programa.\nSvaki program sa liste zajedničkih master programa ima sopstveni rok za podnošenje dokumentacije i neophodno ga je proveriti na sajtu samog programa, ali je on u pravilu jednu školsku godinu unapred. Za većinu pojedinačnih programa rokovi uglavnom počinju u septembru ili oktobru i završavaju se u decembru ili januaru za programe koji će početi na jesen.\nOdluku o prihvatanju studenata na neki od Erazmus Mundus zajedničkih master programa donosi konzorcijum programa. Konačnu odluku o raspodeli stipendija, na osnovu rang lista, donosi Evropska komisija. Postoji mogućnost da student koji se prijavio za zajednički master program bude prihvaćen na studijski program, a da pritom ne dobije i Erazmus+ stipendiju.\nMada ne treba računati na tu mogućnost, koordinatori programa su u određenom broju slučajeva voljni da dozvole naknadno dostavljanje određenog dela konkursne dokumentacije. To se pre svega odnosi na diplomu ili uverenje o završenim osnovnim studijama, koje student svakako neće imati u trenutku prijavljivanja ako je na završnoj godini ili je apsolvent, kao i na sertifikate o znanju jezika na kojem se nastava izvodi (najčešće engleski). Ukoliko student u trenutku prijavljivanja ne poseduje sva potrebna dokumenta, treba da kontaktira sa osobom koja je odgovorna za administrativna pitanja na određenom programu (mejl adresa dostupna na sajtu programa), da izloži svoju situaciju i pita da li može i pod kojim uslovima naknadno da dostavi deo tražene dokumentacije.\ndiploma (uverenje o diplomiranju),\nZa više informacija, posetite sajt Fondacije Tempus.


FSS podržao kandidaturu Šukera\nčetvrtak, 12 mart 2015 18:25\nGlasanje za sastav Izvršni komitet UEFA biće održano 23. marta u Beču, a Šuker se nalazi među 12 kandidata.\nFudbalski savez Srbije objavio je da podržava kandidaturu predsednika Hrvatskog nogometnog saveza Davora Šukera za članstvo u Izvršnom komitetu UEFA.\nŠuker je u četvrtak posetio Sportski centar FSS u Staroj Pazovi i na tu temu razgovarao sa delegacijom vladajućeg tela srpskog fudbala, predvođenom predsednikom Tomislavom Karadžićem.\nNa sastanku je razgovarano i o brojnim aspektima regionalne saradnje, odnosno o problemima sa kojima se suočavaju fudbalske organizacije ovog dela Evrope.\n- "I da Šuker nije došao u ovu posetu, imao bi podršku FSS. Srećan sam, ipak, što je došao, zapravo on je ovde uvek dobrodošao. Naša dva saveza i do sada su imala saradnju na visokom nivou, očekujem da se tako nastavi i u budućnosti", izjavio je Karadžić.\nPredsednik HNS naveo je da je za članstvo u Izvršnom komitetu bilo neophodno da sastavi sopstveni program i sa njim upozna što veći broj članica UEFA.\n- "Razumljivo, jedna od obaveznih stanica bila je i Srbija, gde sam se susreo sa starim prijateljima i kolegama s kojima imam kvalitetnu saradnju. Nadam se da ću uspeti u sopstvenim planovima, da ću se uključiti u rad organa UEFA i da ću na taj način, pored ostalog, biti u mogućnosti da pomognem brojnim zemljama u regionu, s obzirom da nas muče gotovo iste brige", rekao je Šuker.\nImamo 497 gostiju na mreži


Program nove Vlade KS: Masovno zapošljavanje, digitalizacija obrta i mikropreduzeća... - Akta.ba\nProgram nove Vlade KS: Masovno zapošljavanje, digitalizacija obrta i mikropreduzeća...\n04.01.2021. 11:07 / Izvor: Akta.ba\nNova Vlada Kantona Sarajevo, kako je najavljeno, bit će imenovana sutra, 5. januara, a činit će je Naša stranka, Narod i pravda, SDP BiH uz podršku samostalnih zastupnika. Shodno tome, napravili su Program skupštinske većine za period 2021 -2022. , a kako bi unaprijedili kvalitetu života građana i građanki Kantona Sarajevo. Ovaj dokument postavlja suštinski okvir saradnje između stranaka potpisnica i, kako kažu, "postavlja temelje vizije Kantona Sarajevo, kao istinskog glavnog grada Bosne i Hercegovine, građanskih vrijednosti i multietničkih temelja, s modernom, efikasnom i transparentnom upravom".\nPrimarno fokusiranje u djelovanju Skupštine, Vlade i institucija Kantona Sarajevo bit će na sanaciji zdravstvenih, socijalnih i ekonomskih posljedica pandemije bolesti COVID-19.\nU Programu se navodi da će se uraditi reforma i depolitizacija obrazovanja, revitalizacija komunalne infrastrukture u nadležnosti KS, poboljšanje uvjeta rada i snažnija zaštita radničkih prava, unapređenje poslovnog okruženja, unapređenje položaja mladih. Zalagat će se i za pronatalitetne politike i podršku porodici te smanjenje troškova javne uprave i administracije u KS.\nZnačajne planove su najavili i iz Ministarstva saobraćaja KS, poput nastavka projekta tramvajske pruge prema Hrasnici, ali i izgradnje trolejbuske mreže do Vogošće.\nKao prioritetne mjere su naveli: Hitno pristupanje izradi rebalansa budžeta u skladu s ekonomskim uvjetima izazvanim pandemijom bolesti COVID-19, sa fokusom na racionalizaciju svih izdataka izuzev onih koji služe očuvanju postojećih i otvaranju novih radnih mjesta u privredi; Novi programi masovnog zapošljavanja u toku pandemijske krize s fokusom na reformirane programe, javne radove, zapošljavanje mladih i teže upošljivih radnica i radnika.\nKratkoročne mjere (izvršenje do kraja mandata u jesen 2022.)\n● Dovršetak procesa ukidanja i umanjenja kantonalnih parafiskalnih nameta. Revizija oporezivanja poklona i nasljeđa i preispitivanje politike prema nekorištenim privatnim i poslovnim nekretninama;\n● Završetak projekta “Boljom upravom do bržeg ekonomskog rasta u Bosni i Hercegovini”;\n● Izrada studije Future Studies (Studija budućnosti) Kantona Sarajevo u cilju poboljšanja strateških, ekonomskih i kulturnih prednosti Kantona Sarajevo, identifikacija potencijalnih budućih izazova i mogućnosti, jačanje sposobnosti izvršne i upravne vlasti za suočavanje s izazovima i provođenje efikasnih reformi, nalaženje odgovarajućih metodoloških alata koje Vlada Kantona Sarajevo treba razvijati;\n● Uspostava Registra finansijskih obaveza u Kantonu Sarajevo i usvajanje Zakona o registru finansijskih obaveza;\n● Implementacija modula stalnih sredstava u okviru cloud sistema za trezorsko poslovanje;\n● Uspostava Registra finansijskih potraživanja u Kantonu Sarajevo. Uspostavljanje jedinstvene evidencije potraživanja u Kantonu Sarajevo, poboljšanje metodologije i dinamike naplate potraživanja, definisanje mjera prema dužnicima i dužnicama koji ne izmiruju svoje obaveze prema Kantonu Sarajevo, sa krajnjim općim ciljem povećanja budžetskih prihoda;\n● Izmjenama i dopunama Zakona o robnim rezervama, te njegovim usklađivanjem sa zakonima na višim nivoima osigurati da rad Direkcije za robne rezerve bude transparentniji i efikasniji, naročito u pogledu procedure nabavki i organizacije Direkcije;\n● Izgradnja kapaciteta Direkcije za robne rezerve u oblasti intervencija na tržištu u slučaju poremećaja snabdjevenosti stanovništva i privrede;\n● Analiza i sistematizacija radnih mjesta u svim javnim ustanovama;\n● Objedinjavanje procesa javnih nabavki kako Vlade, tako i Skupštine Kantona Sarajevo;\n● Reduciranje i strožija kontrola dodjele sredstava iz tekućih transfera, jednokratne pomoći i interventnih sredstva;\n● Transformacija Zavoda za izgradnju i Zavoda za planiranje razvoja u smislu osnaženja Zavoda za izgradnju da vodi i nadzire projekte svih kantonalnih resora i osnaženja Zavoda za planiranje u polju razvojne politike i kapaciteta za ispunjenje obaveza iz polja evropskih integracija;\n● Osnaživanje budžetske inspekcije radi efikasnijeg praćenja utroška budžetskih sredstava;\n● Analitički prikaz finansiranja projekata koje ujedno finansira Kanton Sarajevo i drugi nivoi vlasti;\n● Donošenje kantonalnog zakona o zaštiti i spašavanju ljudi i materijalnih dobara od prirodnih i drugih nesreća;\n● Donošenje kantonalnog zakona o zaštiti od požara i vatrogastvu;\n● Proširiti nadležnosti Ureda za zakonodavstvo Vlade Kantona Sarajevo na davanje mišljenja o usklađenosti propisa sa pravnom stečevinom EU.\nU Programu su koncizno navedeni svi prioriteti i planovi svih ministarstava u KS.\nTako su za Ministarstvo privrede predviđene sljedeće mjere:\n● Zaštita šuma na području Kantona Sarajevo uz pojačane aktivnosti inspekcijskih organa uz saradnju sa MUP-om KS; ●\nIzmjena Zakona o šumama u cilju rješavanja problema čuvara šuma;\n● Realizacija projekta urbanih šuma kao dio globalne UN inicijative Great Green Walls for Cities i vid rješenja za problem aerozagađenja.\n● Izrada studija ekonomske održivosti svakog od kantonalnih javnih preduzeća;\n● Izrada strategije za razvoj ključnih industrija u okolnostima nastalim uslijed pandemije;\n● Unapređenje industrijskih i poslovnih zona i poboljšanje pogodnosti poslovanja u njima u saradnji s lokalnom zajednicom;\n● Podrška razvoju centara za poduzetništvo, poduzetničkih inkubatora, klastera, tehnoloških parkova, zona male privrede i start-up firmi;\n● Podrška pristupu kapitalu pod povoljnim uvjetima finansiranja za potrebe prevazilaženja krize likvidnosti i revitalizacije poslovanja;\n● Analiza efekata dosadašnjih programa podrške privredi;\n● Analiza efekata programa razvojne agencije SERDA, koji su finansirani sredstvima Kantona Sarajevo;\n● Razvoj novih i revidiranje postojećih programa poticaja podrške privrednicima i privrednicama i razvoju poduzetništva s posebnim naglaskom na akvizicije novih tehnologija, podrške inovacijama, razvoju ljudskog kapitala, razvoju “inter-firm” kolaboracije te promoviranja vertikalne integracije;\n● Uspostaviti program podrške digitalizaciji poslovanja obrta i mikropreduzeća;\n● U saradnji s općinama, uz mogućnost sufinansiranja, redefinisati dinamiku i/ili način plaćanja “zemljišne rente” i drugih naknada po osnovu kupovine/korištenja zemljišta za potrebe etabliranja novih i proširenja prerađivačkih/proizvodnih kapaciteta;\n● U saradnji s Ministarstvom obrazovanja, nauke i mladih podržati programe uvezivanja obrazovnih institucija sa strateškim granama industrije, s ciljem obuke i zapošljavanja neophodnih ljudskih resursa;\n● Izmjena Zakona o turizmu; racionalizirati broj ljudi u upravljačkim strukturama Turističke zajednice s ciljem finansijske održivosti, a zbog pada prihoda iz osnovnih izvora (članarina, boravišne takse);\n● Kreiranje uvjeta i programa za razvoj socijalnog poduzetništva.\nCjelokupni Progam i plan djelovanja nove Vlade KS pročitajte ovdje.


Tanjug 19. juna 2022. 06:08\nPARIZ – Francuzi danas izlaze na birališta kako bi odabrali članove parlamenta u drugom krugu parlamentarnih izbora.\nOko 48,5 miliona građana ima glasačko pravo, a očekuje se da rezultati budu objavljeni po zatvaranju birališta, oko 20 časova, preneo je Frans 24.\nPrema istraživanju agencije Elab, koalicija šefa države Emanuela Makrona „Zajedno“ mogla bi da osvoji između 255 i 295 mandata u skupštini, koja ima 577 mesta, a levičarska koalicija Nupes Žan-Lika Melanšona između 150 i 200 poslaničkih mesta, što je veliki skok u odnosu na prethodne izbore.\nPreko 25 miliona registrovanih birača, odnosno 52,49 odsto od ukupnog broja, izabralo je da ne izađe na izbore u prvom krugu parlamentarnih izbora, što je bila rekordna niska izlaznost.\nOd toga da li će biti povećana izlaznost u drugom krugu, zavisiće i konačni rezultati.\nDemografija izlaznosti birača ima tendenciju da ide u korist Makrona i njegove kolicije desnog centra „Zajedno“, dok su njegovi glavni konkurenti, široka levičarska koalicija „Nova narodna ekološka i socijalna unija“ (Nupes) i krajnje desničarska partija Nacionalno okupljanje Marin Le Pen generalno ranjiviji kada je reč o izlaznosti jer zavise od podrške mladih i radničke klase.\nNakon što je za dlaku propustio mesto u predsedničkom finalu u aprilu, levičar Melanšon je proveo dva meseca lobirajući kod birača da njegovoj koaliciji Nupes daju većinu glasova i barem mu indirektno, umesto toga daju mesto premijera.\nU televizijskom govoru pre nego što je u utorak krenuo ka istočnoj Evropi, Makron je apelovao na glasače da je u interesu nacije da mu se da „solidna većina“ u donjem domu parlamenta u ovim teškim vremenima.\n„Ništa ne bi bilo gore nego da se globalnom neredu doda francuski nered“, poručio je Makron.\nKada je reč o Nacionalnom okupljanju liderke krajnje desnice Marin Le Pen, njena stranka bi trebalo da osvoji više nego dovoljno mandata za formiranje parlamentarne grupe prvi put od 1986. godine.\nAgencija za istraživanje javnog mnjenja Ipsos-Sopra Steria je navela da bi krajnja desnica Marin Le Pen mogla da osvoji 20 do 45 mesta, u odnosu na osam u 2017. godine.\nI vremenski uslovi mogu biti faktor kada je reč o izlaznosti birača jer je Francusku pogodio rekordni rani talas vrućine.\nFrancuska meteorološka služba upozorava na temperature koje nikada ranije nisu bile zabeležene u junu u Francuskoj.\nPredviđeno je da će se živa popeti na između 35 i 40 Celzijusovih stepeni u većem delu kontinentalne Francuske, a u delu od jugozapadne do centralne Francuske očekuje se čak između 40 i 42 stepena Celzijusovih.


Ženski rukometni klub Naisa nije imao previše sreće u žrebanju za 3.kolo EHF kupa. Izvukao je ekipu HC Azeryiol iz Azerbejdžana, ekipu koja ima određeni kvalitet, a pritom je iz Bakua, koji se nalazi na čak 3.000 km od Niša!?\nPlanirano je da prva utakmica bude igrana 14.novembra u hali „Čair“, a revanš nedelju dana kasnije u Bakuu, glavnom gradu Azerbejdžana.\nMogla je Naisa da dobije protivnika iz neposrednog okruženje, Kumanovo iz Severne Makedonije ili ekipe iz Crne Gore ili Bosne i Hercegovine, imajući u vidu da je žrebanje bilo poludiorigovano, odnosno, evrospke ekipe bile su razvrstane po zonama. Međutim, žrebe je hteo da Naisa dobije protivnika udaljenog čak 3.000 km!\nU prošloj sezoni tim iz Bakua sapleo se već na prvoj prepreci u Čelendž kupu, kada je uspešnija bila ekipa Galičanke iz Lavova.\nPre 5 godina, ova ekipa eliminisala je u Čelendž kupu ekipu Crvene Zvezde, ali je u narednom kolu ispala od drugog predstavnika Srbije, ekipe Knjaz Miloša iz Aranđelovca.\nZanimljivo je da je tim iz Azerbejdžana (koji se tada zvao ABU) oba dvomeča i kao domaćin igrao u Srbiji, pa bi trebalo očekivati da tako bude i ovoga puta.\nKada je sam igrački kadar u pitanju, u ekipi Azeryol, skoncentrisan je celokupni Azerbejdžanski rukometni kvalitet. Radi se o višestrukom prvaku Azerbejdžana. Za tim iz Bakua igraju uglavnom domaće igračice, uz po jednu internacionalku iz Ukrajine, Gruzije i Belorusije.\nDrugi srpski predstavnik, ekipa Jagodine, za protivnika u 3.rundi EHF kupa dobila je ekipu Bjelovara iz Hrvatske.


RCC nastavlja s podrškom Sarajevo film festivalu\nBeta 9. avgusta 2018. 13:45\nSavet za regionalnu saradnju (RCC) saopštio je danas da će drugu godinu zaredom biti medjunarodni partner filmskog festivala u Sarajevu, podrškom takmičarskom programu u kategoriji studentskog filma.\nSarajevo film festival (SFF) počinje sutra, a Savet kao pokrovitelj nagrade „Srce Sarajeva“, za najbolji studentski film, nastavlja da podstiče regionalnu saradnju u oblasti kreativnosti i umetnosti mladih, navodi RCC.\nNa Festivalu će biti prikazani filmovi autora iz 12 zemalja Jugoistočne Evrope, a takmičarski program u kategoriji studentskog filma obuhvata 13 ostvarenja.\nRCC navodi da Festival olakšava regionalnu saradnju u oblasti filma, umetnosti i kulture i da ima veliki uticaj na mobilnost umetnika, ali i na turizam.\nZbog važnosti Festivala za jačanje veza izmedju umetnika i mladih talenata iz svih sfera kulture, kao i za pozicioniranje regiona na turističkoj karti kreativne Evrope, SFF je dobitnik nagrade Šampion regionalne saradnje za 2016. godinu, dodaje RCC.\nGeneralni sekretar RCC Goran Svilanović rekao je da je Savet ove godine „ponovio partnerstvo sa Festivalom i potvrdio predanost jednom takvom pozitivnom brendu“.\nPodrška Festivalu u skladu je s ciljem razvijanja i osnaživanja zajedničke turističke ponude u regionu, pošto je SFF postao jedna od glavnih regionalnih i medjunarodnih turističkih atrakcija, navodi RCC.\nNezavisna studija konsultantske firme Olsberg SPI pokazala je da je SFF ostvario prihod od 30,8 miliona dolara za domaću ekonomiju i omogućio zaposlenje 1.385 radnika, dodaje Savet.\nRCC je nedavno predstavio program dodele bespovratnih finansijskih sredstava – grantova, vredan 1,62 miliona evra, za unapredjenje infrastrukture i kvaliteta usluga na regionalnim kulturnim i avanturističkim turističkim rutama. Programom je obuhvaćeno više od 30 grantova pojedinačne vrednosti do 54.000 evra, koji će biti realizovani tokom tri godine.


Instagram/SCRN, Goran Vesić\n„Sve zajedno, nema koncepta razvoja grada, nema ideje i estetike. U svetu uveliko postoje komisije za estetsko uređivanje grada, koje su u ovom trenutku apsolutno neophodne za nas. Jer estetika Beograda na vodi, koja se nudi kao nova estetika, zapravo je skandalozna. Te estetike uopšte nema“, naglasila je Dragićević Šešić.\nbeograd/kič/Milena Dragićević Šešić/projekti\nKoliko dugo štite vakcine – počinje velika nacionalna studija u Srbiji


Odluka Američke agencije za hranu i lekove (FDA) da se IQOS, proizvod kompanije Filip Moris koji zagreva a ne sagoreva duvan može svrstati u kategoriju „duvanskih proizvoda modifikovanog rizika“, važna je prekretnica za celokupnu industriju, ne samo za ljude koji rade u kompaniji za proizvodnju duvana, već i za sve koji se zalažu za donošenje odluka zasnovanih na naučnim dokazima, kaže Mojra Gilhrist, potpredsednica strateških i naučnih komunikacija u kompaniji PMI.\nIstovremeno, FDA je saopštio da je informisanje potrošača da je izloženost štetnim materijama prilikom korišćenja ovog uređaja u skladu sa promocijom javnog zdravlja.\n„Odluka se odnosi na odrasle pušače u Sjedinjenim Državama, kojih je gotovo 40 miliona. Oni sada ne samo da nemaju pristup boljoj alternativi nastavku pušenja, već imaju i informacije za koje verujemo da mogu da im pomognu prilikom izbora. Ceo proces prijave zaista je bio maraton, koji još nije gotov. Postoji kontinuirani nadzor od strane FDA. Kako bismo ostali na tržištu, kako bismo i dalje mogli da prenosimo poruke potrošačima, moramo pokazati da je proizvod prikladan, da promovišemo javno zdravlje tokom čitavog njegovog životnog ciklusa. I mislim da je to nešto što zaista podržavamo i što je podjednako važno kao i početna odluka. I zaista svima pomaže da se uvere da proizvod donosimo do prave publike i da u potpunosti podržavamo smernice koje je postavila FDA“, rekla je Gilhrist na panelu posvećenom duvanskim proizvodima modifikovanog rizika u okviru svetskog foruma o duvanu “Global Tobacco & Nicotine Forum”.\nOsim Mojre Gilhrist na panelu su učestvovali i Robin Gaudželet, direktorka zdravstvene politike i regulatorne strategije u Pinney Associates, Kliford Daglas, direktor Mreže za istraživanje duvana i profesor na Odeljenju za zdravstveni menadžment i politiku na Univerzitetu u Mičigenu, škola za javno zdravlje i Trigve Ljung, potpredsednik naučnih poslova u kompaniji Meč.\nKliford Daglas istakao je da su glavne organizacije za kontrolu duvana insistirale na potrebi da se u potpunosti razume kakav će uticaj odobreni MRTP proizvodi imati na mlade. Kako je rekao, SAD se suočavaju sa onim što je okarakterisano kao epidemija upotrebe e-cigareta među mladima, sa studijama koje pokazuju da mladi nemaju predstavu o zdravstvenim rizicima koje nose e-cigarete, uključujući rizik od zavisnosti. Naglašava da je ono što FDA može da uradi je da krene u obrazovnu kampanju o uporednim rizicima e-cigareta i proizvodima koji zagrevaju a ne sagorevaju duvan naspram cigareta, što je ono što i industrija želi.\n„Dakle, mislim da zdravstvene grupe moraju zaista biti glasne u pronalaženju načina za razvoj podataka koji su potrebni za podršku ovom procesu FDA, a zatim i šire u smislu mogućnosti da se uključe u obrazovanje javnosti i donosioca odluka i sprovođenje efikasne komunikacije o riziku“, kaže Daglas.\nMojra Gilhrist ističe da su sve moguće informacije, sve što zaista može pomoći odraslim pušačima koji ne žele da ostave cigarete, da razmisle i pređu na alternative bez duvanskog dima veoma važno. Kako kaže, ne postoji jedna određena čarobna informacija kojom će se to lako postići, jer postoje ljudi koji puše i 20, 30, ponekad i 40 godina, već se mora pomoći odraslim pušačima da naprave taj prelaz.\n„Podnoseći prijavu bili smo vrlo suzdržani da sprovedemo bilo kakve studije o mlađoj populaciji, ali sada imamo uputstva od FDA da treba da prikupimo dokaze o upotrebi i svesti mladih o duvanskim proizvodima. I bilo bi nam mnogo korisnije da imamo podršku zajednice i javnog zdravstva kako bismo bili sigurni da svi imaju pristup podacima kako bismo i da bismo i mi mogli da dođemo do svojih zaključaka“, kaže potpredsednica strateških i naučnih komunikacija u kompaniji Filip Moris Internešnel (PMI) i ističe da je apsolutno za neku vrstu javno – privatnog partnerstva, veći sistem nadzora, ako druge kompanije dobiju odobrenje za stavljanje u promet proizvode modifikovanog rizika.\nKliford Daglas je istakao i da javnost uopšte, a posebno medicinska zajednica, trpi zbog značajnog nerazumevanja prirode nikotina, i kakav on uticaj ima fizički, farmakološki, a posebno na njegovu ulogu u različitim vrstama proizvoda.\n„Sve dok su ljudi u zabludi da nikotin uzrokuje bolesti od kojih ljudi obolevaju zbog pušenja zapaljivih duvanskih proizvoda, nigde nećemo stići“, kaže Daglas.\nDirektor Mreže za istraživanje duvana naglasio je i važnost istraživanja i segmentacije tržišta kada je plasiranje određenih poruka u pitanju, komunikacije o rizicima, odnosno targetiranje određenih starosnih grupa tako da odrasli primaju poruke koje su im potrebne.\nKada je reč o ovoj temi Mojra Gilhrist kaže da je ključna dobra praksa konverzije koju Filip Moris koristi u prodavnicama u kojima se prodaje IQOS širom sveta.\n„To znači da vodimo računa o starosti ljudi pre prodaje proizvoda, da proveravamo da li su ljudi pušači i pitamo ih o njihovoj istoriji pušenja pre nego što započnemo razgovor o proizvodu i prednostima prelaska na IQOS. I ovo nam je zaista pomoglo da dođemo do pozicije u kojoj se osećamo prijatno što proizvod prodajemo i plasiramo na odgovoran način, pa ga donosimo do predviđene publike, a to su muškarci i žene koji bi inače nastavili da koriste cigarete. I da ne dolazimo do populacije u kojoj su nepušači, posebno sa naglaskom na mlade. Od samog početka nam je bilo ključno da budemo potpuno jasni kome ćemo prodavati proizvod, a kome nećemo prodavati. Veoma sam ponosna na trud koji je kompanija uložila kako bi bila sigurna da je taj broj ljudi na apsolutnom minimumu“, kaže Gilhrist.\nOna je naglasila da odluka FDA pokazuje jasan presedan da je regulacija zasnovana na riziku nešto što može da funkcioniše i da se nada da će i druge zemlje to uvideti. Princip rizika, propisi zasnovani na riziku, priznavanje da nisu svi duvanski proizvodi isti iz perspektive rizika, nešto je što se može primeniti svuda, kaže Gilhrist.\n„Mislim da mi kao društvo trošimo neizmerno mnogo vremena brinući se o tome šta bi se moglo dogoditi zbog ovih novih i starih inovacija. A potpuno smo izgubili iz vida činjenicu da širom sveta postoji milijarda ljudi koja konzumira po 20 cigareta svakog dana. Pa, možemo li se kretati ka inovacijama, možemo li se kretati sigurno, ali i brzo, jer u suprotnom nikada nećemo postići iskorak u javnom zdravlju“, zaključuje Mojra Gilhrist, potpredsednik strateških i naučnih komunikacija u kompaniji PMI.\nfda/filip moris/iqos/Mojra Gilhrist


Policija hapsi Anu Nikolić : Crveni tepih\nPevačica Ana Nikolić (32) ponovo nije došla na suđenje zbog vožnje u pijanom stanju, pa je sud izdao naredbu srpskoj policiji da joj uđe u trag!\n- Nikolićeva se nije pojavila ni na trećem suđenju, a iz Paraćina nam je stigla povratnica da se ona odselila sa adrese na koju smo joj treći put slali poziv. Ona je policiji dala jedino tu adresu, pa sada ne znamo kako da je nađemo. Sada smo poslali dopis policiji da je nađe na adresi u Beogradu, jer je poznato da ovde živi više godina. Međutim, ukoliko se utvrdi da je nedostupna, mi ćemo privremeno prekinuti postupak protiv nje, ali će policija i dalje nastaviti potragu za njom - kaže izvor iz beogradskog Prekršajnog suda, koji Nikolićeva zaobilazi u širokom luku.\nSagovornik napominje da u slučaju prekida postupka „devojka od čokolade“ neće izbeći kaznu koja je čeka.\n– Ukoliko uspeju da okrivljenoj uđu u trag i pronađu je na njenoj beogradskoj adresi, biće joj uručen poziv i protiv nje će se normalno nastaviti postupak - navodi sagovornik lista “Alo!”.\nMeđutim, sagovornik iz policije sumnja da Nikolićeva čeka da zastari prekršajni postupak protiv nje.\n– Očigledno je da je Nikolićeva slagala policiju prilikom hapšenja i namerno im dala lažnu adresu. Posle dve godine zastareva prekršajni postupak protiv nje, pa namerno izbegava sud - kaže izvor iz policije.\nZa zgodnom Paraćinkom optuženom da je u novembru prošle godine vozila „mercedes ML“ sa 2,03 promila alkohola u krvi i pretila policajcima da će ih poslati na Kosovo ubuduće će tragati srpski „plavci“.\nPotragu mogu jedino da im olakšaju fotografije u kojima pevačica pokazuje svoje vitko telo na jahti u Crnoj Gori, gde je nedavno snimljena sa dečkom, ruskim tajkunom. Mogu da se raspitaju i kod hrvatskih kolega da li su, osim oblina srpske pevačice, skenirali možda i njenu adresu iz pasoša, kada je pre mesec dana boravila u Dubrovniku.\nInače, Nikolićevoj za vožnju u pijanom stanju preti kazna od 15 do 45 dana zatvora, ali je alternativa novčana kazna od 100.000 do 120.000 dinara. Pevačici će takođe dozvola biti oduzeta na period od osam do 12 meseci i dobiće 14 kaznenih poena. Ova prijava protiv nje je podneta redovnim putem, tako da joj nije određen pritvor.


Haziri: Vrijeme je da LDK dobije mjesto predsjednika Kosova, moguće pomirenje s Vjosom Osmani ⋆ Balkan PlusBalkan Plus\n26.11.2020 u 11:30\nZamenik predsednika Demokratskog saveza Kosova Ljutfi Haziri smatra da je došlo vreme da DSK dobije mesto kosovskog predsednika, i da se odlaskom Hašima Tačija u Hag oseća politička nestabilnost, prenosi Koha.\nHaziri ističe da se što pre mora naći rešenje za ovo pitanje, ali i da još uvek nema konkretnih imena ljudi koji bi mogli da budu izabrani na ovu funkciju.\n“DSK nije raspravljala ni o imenima ljudi iz naše stranke, ali ni o drugim imenima. U ovaj proces smo uvedeni sa više moralnog kodeksa, jer dok je god Hašim Tači bio na toj funkciji želeli smo da poštujemo autoritet predsednika. Još nismo razgovarali o imenu, ali vidi se da je trenutno raspoloženje političkih partija za imena unutar partija. Ako se stranke povuku iz stranačkih kandidatura, DSК to pozdravlja, to nas ne ometa”, rekao je Haziri.\nPrema njegovim rečima, ako pitanje predsednika ne bude rešeno, tada će biti održani izbori.\n“Ipak, postavlja se pitanje da li izbori proizvode stabilnost u budućnosti? Da li i dalje postoji mogućnost da nakon izbora Skupština izabere i predsednika, pored izvršne vlasti. Jer, znate da će, ako ne uspeju da izaberu predsednika za 40 dana, parlament ponovo biti raspušten”, rekao je Haziri.\nOn je govorio i o odnosima sa v.d kosovskog predsednika Vjosom Osmani koja je zbog svojih stavova isključena iz Generalnog saveta i rukovodstva DSК.\n“To vidim više kao političku inicijativu koja može dovesti do određenog rezultata. Moja očekivanja su bila sasvim drugačija. Demokratski savez Kosova je za ovih 20 godina nakon rata izdalo 12 političkih partija i inicijativa proizašlih zbog nezadovoljstva”, rekao je on, ističući da se te greške ne smeju dozvoliti.\nHaziri smatra da će posledice zbog ovoga imati i DSK, ali i Vjosa Osmani.\n“Ulaže se u nju najmanje od 2007. godine, u trenutku kada je ona ušla u kancelariju predsednika kao savetnica, onda je to avans. Vjosa će takođe propustiti privilegije koje ima njena porodica. Кo je napustio DSК, sada se vidi gde je”, rekao je Haziri.\nPrema njegovom mišljenju, još uvek postoji prostora da se ovaj problem reši.


Cilj predavanja je bio da se ukaže na probleme sa kojima se pčelari susreću posebno kada se radi o kvalitetu meda\nU ciklusu jesenjih predavanja za pčelare koje već po tradiciji organizuje Pčelarsko društvo "Jasenica" iz Smederevske Palanke, u amfiteatru Mašinsko-elektrotehničke škole "Goša", održano je edukativno predavanje na temu kvaliteta meda i plasmana ovog pčelinjeg proizvoda na evropsko tržište.\nPredavanje su održali stručnjaci iz kompanije "Medino" iz Krnjeva koja se bavi proizvodnjom, otkupom, preradom, pakovanjem i distribucijom meda i ostalih pčelinjih proizvoda. Cilj ovog predavanja je bio da se ukaže na sve probleme sa kojima se proizvođači meda susreću posebno kada se radi o kvalitetu.\nPored tema koja su se ticale kvaliteta i plasmana meda na inostrano tržište, za pčelare je organizovano i predavanje koje se odnosilo na jednu novost u tehnologiji pčelarenja, odnosno na proizvodnju pčelinjeg otrova.\nPčelarima i svim zainteresovanim građanima je prezentovano i sa video zapisom prikazano kako se pčelinji otrov prikuplja u praksi, kolika je njegova cena i zašto je važno da se pčelari opredeljuju i za druge, alternativne načine pčelarenja.